SVEUČILIŠTE U ZAGREBU,

FAKULTET POLITIČKIH ZNANOSTI,

Ivana Lepušića 6, 10000 ZAGREB

**DOKUMENTACIJA O NABAVI**

**(Poziv na dostavu ponuda)**

 Za Operaciju sufinanciranu iz fondova EU „Obnova infrastrukture i opreme u području obrazovanja oštećene potresom“

Usluga stručnog nadzora i koordinatora II nad izvođenjem radova u sklopu Operacije „Cjelovita obnova zgrade oštećene potresom u Ulici Ivana Lepušića 6 u Zagrebu“ broj Ugovora o dodjeli bespovratnih financijskih sredstava: FSEU.2021.MZO.037

Postupak nabave sukladno Pravilniku o provedbi postupaka nabave roba, usluga i radova za postupke obnove

**Evidencijski broj nabave:** 48a

KLASA: 406-03/22-02/02

URBROJ: 251-73/02-22-1

**Zagreb, svibanj 2022. godine**

**SADRŽAJ**

[SADRŽAJ 2](#_Toc103080273)

[I. OPĆI PODACI 5](#_Toc103080274)

[1.1. Podaci o Naručitelju 5](#_Toc103080275)

[1.2. Osobe ili služba zadužena za kontakt 5](#_Toc103080276)

[1.3. Evidencijski broj nabave: 48a 6](#_Toc103080277)

[1.4. Popis gospodarskih subjekata s kojima je naručitelj u sukobu interesa 6](#_Toc103080278)

[1.5. Vrsta postupka nabave ili posebnog režima nabave 6](#_Toc103080279)

[1.6. Procijenjena vrijednost nabave 6](#_Toc103080280)

[1.7. Navod uspostavlja li se dinamički sustav nabave 6](#_Toc103080281)

[1.8. Navod provodi li se elektronička dražba 6](#_Toc103080282)

[1.9. Internetska adresa gdje je objavljeno Izvješće o provedenom savjetovanju sa zainteresiranim gospodarskim subjektima, ako je primjenjivo 6](#_Toc103080283)

[II. PODACI O PREDMETU NABAVE 6](#_Toc103080284)

[2.1. Opis predmeta nabave, CPV kod 6](#_Toc103080285)

[2.2. Opis i oznaka grupa predmeta nabave, ako je predmet nabave podijeljen na grupe 6](#_Toc103080286)

[2.3. Količina predmeta nabave 7](#_Toc103080287)

[2.4. Tehničke specifikacije 7](#_Toc103080288)

[2.5. Kriteriji za ocjenu jednakovrijednosti predmeta nabave, ako se upućuje na marku, izvor, patent itd. 7](#_Toc103080289)

[2.6. Troškovnik 7](#_Toc103080290)

[2.7. Mjesto izvršenja ugovora 7](#_Toc103080291)

[2.8. Rok početka i rok završetka izvršenja ugovora 7](#_Toc103080292)

[2.9. Opcije i moguća obnavljanja ugovora 8](#_Toc103080293)

[2.10. Izmjena ugovora 8](#_Toc103080294)

[III. OSNOVE ZA ISKLJUČENJE GOSPODARSKOG SUBJEKTA 8](#_Toc103080295)

[3.1. Obvezne osnove za isključenje (Čl.10. st.1. Pravilnika) 8](#_Toc103080296)

[3.2. Ostale osnove za isključenje (Čl. 10. st. 2. Pravilnika) 10](#_Toc103080297)

[3.3. Dokumenti kojima se dokazuje da ne postoje osnove za isključenje 10](#_Toc103080298)

[IV. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 11](#_Toc103080299)

[4.1. Sposobnost za obavljanje profesionalne djelatnosti 11](#_Toc103080300)

[4.2. Tehnička i stručna sposobnost 11](#_Toc103080301)

[4.2.1. Popis glavnih usluga pruženih u godini u kojoj je započeo postupak nabave i tijekom tri godine koje prethode toj godini 12](#_Toc103080302)

[4.3. Uvjeti sposobnosti u slučaju zajednice gospodarskih subjekata 12](#_Toc103080303)

[4.4. Dokumenti kojima se dokazuje ispunjavanje kriterija za odabir gospodarskog subjekta 13](#_Toc103080304)

[V. PODACI O PONUDI 13](#_Toc103080305)

[5.1. Sadržaj i način izrade ponude 13](#_Toc103080306)

[5.2. Način dostave ponuda (elektroničkim sredstvima komunikacije te sredstvima komunikacije koja nisu elektronička) 14](#_Toc103080307)

[5.3. Dostava dijela / dijelova ponude u papirnatom obliku u zatvorenoj omotnici 15](#_Toc103080308)

[5.4. Izmjena i/ili dopuna ponude i odustajanje od ponude 15](#_Toc103080309)

[5.5. Varijante ponuda 16](#_Toc103080310)

[5.6. Način određivanje cijene ponude 16](#_Toc103080311)

[5.7. Valuta ponude 16](#_Toc103080312)

[5.8. Kriterij za odabir ponude 16](#_Toc103080313)

[5.8.1. Opis kriterija i način utvrđivanja bodovne vrijednosti 16](#_Toc103080314)

[5.8.2. Način izračuna ekonomski najpovoljnije ponude (ukupna ocjena) 18](#_Toc103080315)

[5.9. Jezik i pismo ponude 18](#_Toc103080316)

[5.10. Rok valjanosti ponude 19](#_Toc103080317)

[VI. OSTALE ODREDBE 19](#_Toc103080318)

[6.1. Podaci o terminu obilaska lokacije ili neposrednom pregledu dokumenata koji potkrepljuju dokumentaciju o nabavi 19](#_Toc103080319)

[6.2. Odredbe koje se odnose na zajednicu gospodarskih subjekata 19](#_Toc103080320)

[6.3. Odredbe koje se odnose na podugovaratelje 19](#_Toc103080321)

[6.3.1. Podaci o imenovanim podugovarateljima 20](#_Toc103080322)

[6.3.2. Plaćanje podugovarateljima 20](#_Toc103080323)

[6.4. Vrsta, sredstvo i uvjeti jamstva 20](#_Toc103080324)

[6.4.1. Jamstvo za ozbiljnost ponude 20](#_Toc103080325)

[6.4.2. Jamstvo za uredno ispunjenje ugovora 21](#_Toc103080326)

[6.5. Datum, vrijeme i mjesto dostave ponuda i otvaranja ponuda 22](#_Toc103080327)

[6.6. Dokumenti koji će se nakon završetka postupka nabave vratiti ponuditeljima 22](#_Toc103080328)

[6.7. Pojašnjenje i upotpunjavanje 23](#_Toc103080329)

[6.8. Posebni uvjeti za izvršenje ugovora 23](#_Toc103080330)

[6.9. Navod o primjeni trgovačkih običaja (uzanci) 23](#_Toc103080331)

[6.10. Rok za donošenje odluke o odabiru i/ili poništenju 23](#_Toc103080332)

[6.11. Rok, način i uvjeti plaćanja 23](#_Toc103080333)

[6.12. Uvjeti i zahtjevi koji moraju biti ispunjeni sukladno posebnim propisima ili stručnim pravilima 24](#_Toc103080334)

[6.12.1. Sposobnost za obavljanje djelatnosti stručnog nadzora građenja 24](#_Toc103080335)

[6.13. Rok za izjavljivanje žalbe na dokumentaciju o nabavi te naziv i adresa žalbenog tijela 26](#_Toc103080336)

[6.14. Drugi podaci koje naručitelj smatra potrebnima 26](#_Toc103080337)

[6.14.1. Oslanjanje na sposobnost drugih subjekata 26](#_Toc103080338)

[6.14.2. Sklapanje i izvršenje ugovora o nabavi 27](#_Toc103080339)

[6.14.3. Izmjene ugovora o nabavi 27](#_Toc103080340)

[6.14.4. Ugovorna kazna 27](#_Toc103080341)

[6.14.5. Raskid ugovora 27](#_Toc103080342)

[6.14.6. Tajnost dokumentacije gospodarskih subjekata 28](#_Toc103080343)

[6.14.7. Uvid u dokumentaciju postupka nabave 28](#_Toc103080344)

[6.14.8. Nacrt ugovora 28](#_Toc103080345)

[6.14.9. Integritet ili načelo savjesnosti i poštenja 28](#_Toc103080346)

[6.14.10. Intelektualno vlasništvo 28](#_Toc103080347)

[6.14.11. Podaci o tijelima od kojih ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnog mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora 28](#_Toc103080348)

[VII. SASTAVNI DIJELOVI DOKUMENTACIJE O NABAVI 28](#_Toc103080349)

Temeljem Pravilnika o provedbi postupaka nabave roba, usluga i radova za postupke obnove (Narodne novine, broj 126/2021, **u daljnjem tekstu: Pravilnik**), naručitelj, Sveučilište u Zagrebu, Fakultet političkih znanosti **(u daljnjem tekstu: Naručitelj)** provodi postupak nabave.

*Ovaj postupak se provodi u okviru poslova obnove i od strane naručitelja koji provodi postupke obnove sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne Novine, broj 102/2020, 10/2021 i 117/2021 (u daljnjem tekstu: Zakon o obnovi).*

|  |
| --- |
| I. OPĆI PODACI |

## 1.1. Podaci o Naručitelju

Naziv Naručitelja: Sveučilište u Zagrebu, Fakultet političkih znanosti

Sjedište: Ivana Lepušića 6, 10000 Zagreb

OIB: 28011548575

Broj telefona: + 385 (0) 1 4642 000

Broj telefaxa: + 385 (0) 1 4655 316

Broj računa (IBAN): HR1423600001101217644

Internetska adresa: <http://fpzg.unizg.hr/>

Adresa elektroničke pošte: dekanat@fpzg.hr

Naručitelj ne može koristiti pravo na pretporez te uspoređuje cijene ponuda s porezom na dodanu vrijednost.

Naručitelj će u slučaju dostave ponuda stranih ponuditelja koji cijenu iskazuju bez poreza na dodanu vrijednost za potrebe usporedbe cijena, na iskazanu cijenu bez poreza na dodanu vrijednost, u zapisniku o pregledu i ocjeni ponuda iskazati važeći porez na dodanu vrijednost (sukladno posebnim propisima RH: Zakon o porezu na dodanu vrijednost, NN 73/13, 99/13, 148/13, 153/13, 143/14, 115/16, 106/18 i Pravilnik o porezu na dodanu vrijednost, NN 79/13, 85/13-ispravak, 160/13, 35/14, 157/14, 130/15, 1/17, 41/17, 128/17, 1/19), a kako bi osigurao jednak tretman u usporedbi ponuda.

Naručitelj je obveznik plaćanja poreza na dodanu vrijednost.

## 1.2. Osobe ili služba zadužena za kontakt

**Za pitanja vezana uz ovaj postupak nabave zadužen je:**

Duško Margušić

Tel.:+3851/4642102

Faks:+3851/4655316;

e-pošta: dusko.margusic@fpzg.hr

Ova dokumentacija o nabavi sa svim prilozima dostupna je putem Elektroničkog oglasnika javne nabave Republike Hrvatske (dalje: EOJN RH) , na adresi: <https://eojn.nn.hr/Oglasnik/>.

Komunikacija i svaka druga razmjena informacija/podataka između Naručitelja i gospodarskih subjekata može se obavljati **isključivo na hrvatskom jeziku putem sustava Elektroničkog oglasnika javne nabave Republike Hrvatske (dalje: EOJN RH).**

**Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju putem EOJN RH.**

Detaljne upute o načinu komunikacije između gospodarskih subjekata i naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: [**https://eojn.nn.hr/Oglasnik/**](https://eojn.nn.hr/Oglasnik/)

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda. Pod uvjetom da je zahtjev dostavljen pravodobno, Naručitelj obvezan je odgovor, dodatne informacije i objašnjenja bez odgode, a najkasnije **jedan dan** prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju (**https://eojn.nn.hr/Oglasnik)**, bez navođenja podataka o podnositelju zahtjeva.

Zahtjev je pravodoban ako je dostavljen najkasnije tijekom **trećeg dana** prije roka određenog za dostavu ponuda.

## **1.3. Evidencijski broj nabave**: 48a

## 1.4. Popis gospodarskih subjekata s kojima je naručitelj u sukobu interesa

Sukladno Članku 3. Pravilnika naručitelj izjavljuje da ne smije sklapati ugovore o nabavi (u svojstvu ponuditelja, člana zajednice ponuditelja ili podugovaratelja odabranom ponuditelju) sa sljedećim gospodarskim subjektima:

- PricewaterhouseCoopers Savjetovanje d.o.o., Heinzelova 70, 10000 Zagreb, OIB 54648952583

- PricewaterhouseCoopers d.o.o., Heinzelova 70, 10000 Zagreb, OIB 81744835353

## 1.5. Vrsta postupka nabave ili posebnog režima nabave

Postupak jednostavne nabave sukladno Pravilniku o provedbi postupaka nabave roba, usluga i radova za postupke obnove.

## **1.6. Procijenjena vrijednost nabave**

709.600,00 kuna bez PDV-a.

## 1.7. Navod uspostavlja li se dinamički sustav nabave

Nije primjenjivo.

## 1.8. Navod provodi li se elektronička dražba

Nije primjenjivo.

## 1.9. Internetska adresa gdje je objavljeno Izvješće o provedenom savjetovanju sa zainteresiranim gospodarskim subjektima, ako je primjenjivo

Nije primjenjivo.

# II. PODACI O PREDMETU NABAVE

## 2.1. Opis predmeta nabave, CPV kod

Predmet nabave uključuje uslugu stručnog nadzora i uslugu koordinatora zaštite na radu tijekom provođenja radova u sklopu provedbe Operacije „Cjelovita obnova zgrade oštećene potresom u Ulici Ivana Lepušića 6 u Zagrebu“, broj Ugovora o dodjeli bespovratnih financijskih sredstava: FSEU.2021.MZO.037. Opseg usluge detaljno je opisan u **Prilogu 1: Opis posla.**

Detaljni opis radova može se preuzeti na web stranici naručitelja:

<https://www.fpzg.unizg.hr/o_fpzg-u/javna_nabava>

CPV oznake: 71247000-1 Nadzor građevinskih radova,

 71521000-6 Usluge nadzora gradilišta.

## 2.2. Opis i oznaka grupa predmeta nabave, ako je predmet nabave podijeljen na grupe

Predmet nabave nije podijeljen na grupe.

## 2.3. Količina predmeta nabave

Točne količine predmeta nabave su navedene u Troškovniku (Prilog 3) koji je sastavni dio ove Dokumentacije o nabavi.

## 2.4. Tehničke specifikacije

Zahtjevi tehničke specifikacije predmeta nabave, njegova vrsta, kvaliteta i količina u cijelosti su opisani u prilogu 1 i iskazani su u troškovniku.

Svi zadaci provedbe ugovora o stručnom nadzoru radova izvodit će se poštujući zahtjeve hrvatskog i europskog zakonodavstva.

Dostavom ponude u ovom postupku nabave gospodarski subjekt prihvaća zahtjeve naručitelja navedene u tehničkim specifikacijama.

## 2.5. Kriteriji za ocjenu jednakovrijednosti predmeta nabave, ako se upućuje na marku, izvor, patent itd.

Nije primjenjivo.

## 2.6. Troškovnik

Troškovnik u nestandardiziranom obliku čini sastavni dio ove Dokumentacije o nabavi (prilog 3).

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta.

Pod izvornim predloškom/troškovnikom podrazumijeva se Troškovnik koji uključuje i sve izmjene i dopune koje su, ukoliko ih je bilo, objavljene u EOJN RH.

Jedinične cijene svake stavke troškovnika i ukupna cijena, izražene u HRK, moraju biti zaokružene na dvije decimale.

Ako ponuditelj promijeni tekst ili količine navedene u obrascu troškovnika, smatrat će se da je takav Troškovnik nepotpun i nevažeći te će ponuda biti odbijena.

**Troškovnike nije potrebno potpisati ni ovjeravati pečatom.**

Cijena ponude ostaje nepromjenjiva tijekom trajanja ugovora o nabavi.

## 2.7. Mjesto izvršenja ugovora

Mjesto pružanja usluge je na lokaciji zgrade Fakulteta političkih znanosti u Ulici Ivana Lepušića 6 u Zagrebu, dok će se sastanci po potrebi održavati na privremenoj lokaciji Naručitelja Trg Drage Iblera 10, Zagreb, Importanne Galerija, 2. kat.

## 2.8. Rok početka i rok završetka izvršenja ugovora

Ugovor stupa na snagu danom potpisa obiju ugovornih strana.

Točan datum početka izvršenja usluge ovisi o provedbi postupka javne nabave radova, odnosno

prilagodit će se početku izvršenja Ugovora o izvođenju radova. Očekivano trajanje izvršenja usluga

je 18 mjeseci. Odabrani ponuditelj je u obvezi prilagoditi se s izvršenjem usluge stvarnim rokovima početka izvođenja radova.

Naručitelj planira uvesti Izvršitelja u posao kada se stvore pretpostavke po posebnim propisima (u najduljem roku 8 dana od dana prijave gradilišta), a koji su predmet ove usluge na način da će Naručitelj u tom roku predati Izvršitelju svu potrebnu projektnu i tehničku dokumentaciju.

Usluga koja je predmet ove nabave vezana je uz početak izvođenja radova za koje se nabavlja usluga koja je predmet ovog Ugovora slijedom čega početak obavljanja usluge ovisi o datumu sklapanja ugovora s odabranim izvođačem radova.

Naručitelj će odrediti točan datum uvođenja u posao i o tome obavijestiti Izvršitelja Osobnom dostavom ili preporučeno putem pošte ili elektroničkom poštom. O uvođenju Izvršitelja u posao ugovorne ili strane će potpisati zapisnik (u daljnjem tekstu: Zapisnik o uvođenju u posao), tako da se danom njegova potpisivanja smatra da je Izvršitelj uveden u posao. Izvršitelj je obvezan započeti s obavljanjem usluge odmah po potpisu Zapisnika o uvođenju u posao te izvršavati usluge prema rokovima i dinamici izvođenja radova.

Usluga stručnog nadzora i Koordinatora II zaštite na radu, izvršavat će se prema rokovima i dinamici izvođenja radova, od dana uvođenja u posao, uključujući eventualno produženje rokova izvođenja radova, do predaje završnog izvješća Nadzornog inženjera o obavljenoj kompletnoj usluzi i ovjerene okončane situacije izvoditelja, što uključuje otklanjanje eventualnih nedostataka uočenih kod primopredaje te dobivanja uporabne dozvole sukladno zakonodavstvu RH.

Moguće je produljenje trajanja izvršenja usluge ukoliko ugovor o izvođenju radova bude produljen te

će se usluga stručnog nadzora i koordinatora zaštite na radu produljiti sukladno produljenju

izvođenja građevinskih radova.

U slučaju produljenja predviđenog roka trajanja operacije, trajanje usluge će se produljiti sukladno produljenju ugovora o izvođenju radova.

## 2.9. Opcije i moguća obnavljanja ugovora

Nije primjenjivo.

## 2.10. Izmjena ugovora

Izmjene osnovnog ugovora bez provođenja postupka nabave dopuštene su sukladno članku 11., stavku 1. Pravilnika. Izmjene moraju ispunjavati kumulativne uvjete navedene u članku 11., stavku 2. Pravilnika.

Sukladno članku 11., stavku 4. Pravilnika, ako je učinjeno nekoliko uzastopnih izmjena, ograničenje vrijednosti iz stavka 1. i 2. članka 11. Pravilnika, procjenjuje se na temelju neto kumulativne vrijednosti svih uzastopnih izmjena. Rok osnovnog ugovora može biti predmet izmjene ugovora sukladno članku 11. Pravilnika uvažavajući da se predmet nabave sufinancira putem ugovora o dodjeli bespovratnih sredstva koji je sklopljen na određeni rok provedbe te se u ugovornom roku moraju provesti sve projektne aktivnosti pa tako i ovaj predmet nabave. Izvršitelj je dužan poštivati unaprijed navedeni rok završetka izvršenja ugovora o dodjeli sredstava.

Naručitelj je obvezan za svaku izmjenu ugovora na temelju ovoga članka sklopiti dodatak ugovoru i poslati obavijest o izmjeni na objavu u EOJN RH – modul jednostavna nabava u roku od 30 (trideset) dana od dana izmjene ugovora.

# III. OSNOVE ZA ISKLJUČENJE GOSPODARSKOG SUBJEKTA

Gospodarski subjekt mora dokazati da ne postoje razlozi isključenja iz postupka nabave sukladno odredbama navedenim u točki 3.1. ove Dokumentacije o nabavi.

Odredba se odnosi za ponuditelja/člana zajednice ponuditelja/podugovaratelja/gospodarskog subjekta na koji se ponuditelj oslanja.

## 3.1. Obvezne osnove za isključenje (Čl.10. st.1. Pravilnika)

**3.1.1. Osnove za isključenje, A: Osnove povezane s kaznenim presudama**

Sukladno odredbi članka 10., stavka 1., točkama 1. i 2. Pravilnika, naručitelj je **dužan isključiti** gospodarskog subjekta iz postupka nabave ako u bilo kojem trenutku tijekom postupka nabave utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97.,27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti),

– članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00.,51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00.,129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**ili**

**2.** je gospodarski subjekt **koji nema poslovni nastan** u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ove Dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Razdoblje isključenja gospodarskog subjekta kod kojeg su ostvarene osnove za isključenje iz stavka 1. točke 1. i 2. članka 10 Pravilnika iz postupka nabave je pet godina od dana pravomoćnosti presude, osim ako pravomoćnom presudom nije određeno drukčije.

**3.1.2. Osnove za isključenje, B: Osnove povezane s plaćanjem poreza ili doprinosa za socijalno osiguranje**

Sukladno odredbi članka 10., stavka 1., točke 3. Pravilnika, naručitelj je dužan isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* u Republici Hrvatskoj, ako ponuditelj ima poslovni nastan u Republici Hrvatskoj, ili
* u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Sukladno stavku 4, čl. 10. Pravilnika Naručitelj je obvezan osnovu za isključenje iz stavka 1, čl. 10 Pravilnika primijeniti na podugovaratelje i na gospodarske subjekte na koje se oslanja.

## 3.2. Ostale osnove za isključenje (Čl. 10. st. 2. Pravilnika)

Naručitelj ima pravo isključiti gospodarskog subjekta iz postupka nabave:

- ako je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije.

Razdoblje isključenja gospodarskog subjekta kod kojeg su ostvarene navedene osnove za isključenje iz postupka javne nabave je dvije godine od dana dotičnog događaja.

## 3.3. Dokumenti kojima se dokazuje da ne postoje osnove za isključenje

Za utvrđivanje navedenog u točkama 3.1.1.,3.1.2. i 3.2. dovoljno je da gospodarski subjekt u ponudi dostavlja sljedeće dokumente:

|  |
| --- |
| **OBVEZNE OSNOVE ZA ISKLJUČENJE**  |
| **Točka 3.1.1.****Dokumentacije o nabavi** | 1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz čl.10, stavka 1., točki 1. i 2. Pravilnika
2. ako se u državi poslovnog nastana gospodarskog subjekta, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom 3.1.1. Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin**.**

Naručitelj određuje da se dokumenti smatraju ažurirani (važeći) ako nisu stariji više od šest mjeseci od dana početka postupka nabave.Napomena za toč.2.:Izjavu iz članka 10., točke 6. u vezi s člankom 10. stavkom 1., točkom 1. i 2. Pravilnika može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta. |
| **Točka 3.1.2.****Dokumentacije o nabavi** | 1. potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz čl.10, st. 1, t. 3 Pravilnika.
2. ako se u državi poslovnog nastana gospodarskog subjekta, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom 3.1.2. Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Naručitelj određuje da se dokumenti smatraju ažurirani (važeći) ako nisu stariji više od šest mjeseci od dana početka postupka nabave. |
| **Točka 3.2. Dokumentacije o nabavi** | 1. Izjava gospodarskog subjekta o nepostojanju osnova isključenja iz čl.5.k. Uredbe Vijeća (EU) 2022/576 od 8.4.2022. (prilog 7). Izjava treba biti pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.2. Budući da još uvijek nisu donesena i objavljena službena mišljenja i smjernice nadležnih državnih tijela vezano uz implementaciju Uredbe Vijeća (EU) 2022/576 Naručitelj zadržava pravo provesti dokazni postupak u odnosu na primjenu predmetne Uredbe koja je po svojoj pravnoj snazi obvezujući akt.Napomena za toč.1: Izjavu potpisuje osoba po zakonu ovlaštena za zastupanje gospodarskog subjekta (ako je ovlaštena za pojedinačno i samostalno zastupanje gospodarskog subjekta) ili osobe po zakonu ovlaštene za zastupanje gospodarskog subjekta (ako su dvije osobe ovlaštena za zajedničko odnosno skupno zastupanje).Svi gospodarski subjekti koji sudjeluju u postupku nabave (ponuditelj, članovi zajednice ponuditelja, podugovaratelj, gospodarski subjekti na koje se ponuditelj oslanja) dužni su dostaviti ovu izjavu. |

# IV. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Gospodarski subjekt u ovom postupku nabave mora dokazati:

* Sposobnost za obavljanje profesionalne djelatnosti
* Tehnička i stručna sposobnost

## 4.1. Sposobnost za obavljanje profesionalne djelatnosti

Naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o nabavi. Svi uvjeti za obavljanje profesionalne djelatnosti vezani su uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti:

Sukladno odredbi članka 9. st. 2. Pravilnika Naručitelj zahtijeva da gospodarski subjekt dokaže upis u sudski, obrtni, strukovni ili drugi odgovarajući registar u državi njegova poslovnog nastana.

## 4.2. Tehnička i stručna sposobnost

Naručitelj je odredio uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o nabavi na odgovarajućoj razini kvalitete, odnosno dovoljnu razinu iskustva.

Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

## 4.2.1. Popis glavnih usluga pruženih u godini u kojoj je započeo postupak nabave i tijekom tri godine koje prethode toj godini

Gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno pružati usluge koje su predmet nabave. Gospodarski subjekt dokazuje tehničku i stručnu sposobnost popisom glavnih usluga istih ili sličnih predmetu nabave, izvršenih u godini u kojoj je započeo postupak nabave (2022.) i tijekom 3 (tri) godine koje prethode toj godini (2021., 2020., 2019.).

Popisom treba dokazati pružanje iste ili slične usluge kao što je predmet nabave za 1 (jednu) izvršenu uslugu čija vrijednost mora biti najmanje u visini procijenjene vrijednosti nabave.

**4.2.2. Podaci o angažiranim stručnjacima**

Gospodarski subjekt mora dokazati da za izvršavanje ugovora raspolaže minimalno sljedećim tehničkim stručnjacima:

**Ključni stručnjak 1 – Nadzorni inženjer za građevinsko-obrtničke radove**

**Ključni stručnjak 2 – Nadzorni inženjer za strojarske radove**

**Ključni stručnjak 3 – Nadzorni inženjer za elektrotehničke radove**

**Ključni stručnjak 4 – Koordinator za zaštitu na radu u fazi izvođenja radova (Koordinator II)**

Svi traženi stručnjaci moraju ispunjavati uvjete koji su određeni primjenjivim propisima, pri čemu predmetni uvjeti ne predstavljaju uvjete tehničke i stručne sposobnosti, već uvjete i zahtjeve koji moraju biti ispunjeni sukladno posebnim propisima, a koji su navedeni u ovoj Dokumentaciji o nabavi.

**Nadzorni inženjer za građevinsko-obrtničke radove bit će ujedno imenovan glavnim nadzornim inženjerom.**

**Naručitelj će specifično iskustvo nominiranih tehničkih stručnjaka 1, 2 i 3 ocjenjivati kao dio kriterija ekonomski najpovoljnije ponude.**

Jedna osoba ne može obavljati više od jedne navedene funkcije.

Ponuditelj može u izvršenju ugovora angažirati i veći broj stručnjaka uz ograničenje da svakako mora angažirati minimum stručnjaka traženih ovom Dokumentacijom o nabavi.

Predloženi stručnjaci ne moraju biti zaposlenici ponuditelja, ali osobe koje za potrebu ispunjenja tehničke i stručne sposobnosti gospodarski subjekt navede u ponudi kao tehničke stručnjake moraju i sudjelovati kao tehnički stručnjaci u izvršenju ugovora. Ako odabrani gospodarski subjekt nakon potpisa ugovora ne bude imao na raspolaganju tehničkog stručnjaka kojeg je naveo u ponudi, može odrediti drugu osobu, ali ta druga osoba obvezno mora imati sve kvalifikacije najmanje kako je zahtijevano ovim Dokumentacijom o nabavi, o čemu je u obvezi prethodno pismeno obavijestiti Naručitelja i dobiti njegovu pismenu suglasnost za zamjenu.

S obzirom da se iskustvo stručnjaka 1, 2 i 3 boduje u okviru kriterija ekonomski najpovoljnije ponude, zamjenski stručnjak mora imati najmanje iste ili više kvalifikacije od stručnjaka koji se mijenja kako bi i sa zamjenskim stručnjakom, da je bio prvotno imenovan, odabrani ponuditelj ostvario isti ili veći broj bodova od onih koje je ostvario sa prvotno imenovanim stručnjakom.

## 4.3. Uvjeti sposobnosti u slučaju zajednice gospodarskih subjekata

U slučaju zajednice gospodarskih subjekata **svaki pojedini član zajednice pojedinačno** dokazuje:

* da nije u jednoj od situacija zbog koje se gospodarski subjekt isključuje iz postupka nabave (obvezne osnove za isključenje iz točke. 3. ove Dokumentacije o nabavi);
* da ispunjava tražene kriterije za kvalitativni odabir gospodarskog subjekta iz točke 4.1. ove Dokumentacije o nabavi (sposobnost za obavljanje profesionalne djelatnosti).

Članovi zajednice mogu **skupno (zajednički) dokazivati** da ispunjavaju tražene kriterije za odabir gospodarskog subjekta iz točke 4.2. ove Dokumentacije o nabavi (uvjeti sposobnosti).

## 4.4. Dokumenti kojima se dokazuje ispunjavanje kriterija za odabir gospodarskog subjekta

Za utvrđivanje navedenog u točkama 4.1., 4.2., 4.3., ponuditelj u ponudi dostavlja sljedeće:

|  |
| --- |
| **SPOSOBNOST ZA OBAVLJANJE PROFESIONALNE DJELATNOSTI** |
| **Točka 4.1.****Dokumentacije o nabavi** | **Izvadak iz sudskog, obrtnog, strukovnog ili drugog odgovarajućeg registra u državi članici poslovnog nastana gospodarskog subjekta**. Naručitelj određuje da je dokument ažuriran (važeći) ako nije stariji više od šest mjeseci od dana početka postupka nabave. |
| **TEHNIČKA I STRUČNA SPOSOBNOST** |
| **Točka 4.2.1.****Dokumentacije o nabavi** | **Popis glavnih usluga (Prilog 4) pruženih u godini u kojoj je započeo postupak nabave i tijekom 3 (tri) godine koje prethode toj godini (2019.-2021.) koji sadrži minimalno opis usluge, vrijednost usluge bez PDV-a, datum završetka usluge, te naziv druge ugovorne strane sa kontakt podacima za provjeru.**U Popisu usluga, vrijednost pruženih usluga mogu biti izražene i u valuti različitoj od valute HRK. Naručitelj će u tom slučaju, prilikom računanja protuvrijednosti, za valutu koja je predmet konverzije u HRK koristiti srednji tečaj Hrvatske narodne banke koji je u primjeni na dan slanja na objavu ove Dokumentacije o nabavi. U slučaju da valuta koja je predmet konverzije u HRK ne kotira na deviznom tržištu u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec objave poziva na nadmetanje u EOJN. |
| **Točka 4.2.2. Dokumentacije o nabavi** | Izjava gospodarskog subjekta s podacima o stručnjacima koji će biti angažiran na izvršenju ugovora (ime i prezime stručnjaka te pozicija na koju se stručnjak predlaže), Izjava o raspolaganju stručnjacima - Prilog 5.  |

# V. PODACI O PONUDI

## **5.1. Sadržaj i n**ačin izrade ponude

Ponuditelji se pri izradi ponude moraju pridržavati zahtjeva i uvjeta iz ove Dokumentacije o nabavi te se ne smije ni na koji način mijenjati i nadopunjavati tekst dokumentacije. Ponuda mora biti sukladna ovoj Dokumentaciji o nabavi, i Pravilniku te sadržavati sljedeće:

1. **Popunjeni ponudbeni list**, uključujući i uvez ponude jer se ponuda dostavlja elektroničkim sredstvima komunikacije - sukladno obrascu Elektroničkog oglasnika javne nabave Republike Hrvatske (dalje u tekstu: EOJN),
2. **Popunjeni Troškovnik** (Prilog 3),
3. **Dokazi za točke kojima se dokazuje odsutnost osnova za isključenje iz točke 3. (3.1.1., 3.1.2., 3.2.) te dokazi za točke 4.1., 4.2.1. i 4.2.2. kojima se dokazuju uvjeti sposobnosti**
4. **Jamstvo za ozbiljnost ponude** (dostavlja se odvojeno u papirnatom obliku, a u slučaju uplate novčanog pologa, dokaz o istom prilaže se u elektroničkoj ponudi),
5. Dokazi za potrebe utvrđivanja ekonomski najpovoljnije ponude: **Izjava iz točke 5.8.** za dokazivanje specifičnog iskustva stručnjaka – Prilog 6.

Ponudbeni list sadrži:

1. Podatke o naručitelju (naziv ili tvrtka, sjedište, OIB),
2. Podatke o ponuditelju (naziv ili tvrtka, sjedište, OIB ili nacionalni identifikacijski broj, broj računa, navod o tome je li ponuditelj u sustavu poreza na dodanu vrijednost, poštanska adresa, adresa elektroničke pošte, kontakt osoba ponuditelja, broj telefona i faksa)
3. Predmet nabave,
4. Podatke o podugovarateljima i podatke o dijelu ugovora o nabavi, ako se dio ugovora o nabavi daje u podugovor,
5. Cijenu ponude bez poreza na dodanu vrijednost,
6. Iznos poreza na dodanu vrijednost,
7. Cijenu ponude s porezom na dodanu vrijednost,
8. Rok valjanosti ponude.

Ako se radi o zajednici gospodarskih subjekata, ponudbeni list sadrži sljedeće: naziv ili tvrtka, sjedište, OIB ili nacionalni identifikacijski broj, broj računa, navod o tome je li ponuditelj u sustavu poreza na dodanu vrijednost, poštanska adresa, adresa elektroničke pošte, kontakt osoba ponuditelja, broj telefona i faksa, za svakog člana zajednice uz obveznu naznaku člana koji je voditelj zajednice te ovlašten za komunikaciju s naručiteljem.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Naručitelj će u slučaju dostave ponuda stranih ponuditelja koji cijenu iskazuju bez poreza na dodanu vrijednost za potrebe usporedbe cijena, na iskazanu cijenu bez poreza na dodanu vrijednost, u zapisniku o pregledu i ocjeni ponuda iskazati važeći porez na dodanu vrijednost (sukladno posebnim propisima RH: Zakon o porezu na dodanu vrijednost, NN 73/13, 99/13, 148/13, 153/13, 143/14, 115/16, 106/18 i Pravilnik o porezu na dodanu vrijednost, NN 79/13, 85/13-ispravak, 160/13, 35/14, 157/14, 130/15, 1/17, 41/17, 128/17, 1/19), a kako bi osigurao jednak tretman u usporedbi ponuda.

Način izrade ponude:

Ponuditelj je obvezan ponudu izraditi u formatu koji je općedostupan i nije diskriminirajuć. EOJN RH osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani. Ponuditelj nije obvezan označiti stranice ponude koja se dostavlja elektroničkim sredstvima komunikacije. Ponuditelj nije obvezan dostaviti presliku ponude koja se dostavlja elektroničkim sredstvima komunikacije. Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju.

Način izrade dijelova ponude koji se dostavljaju sredstvima komunikacije koja nisu elektronička:

Dio ponude koji se dostavlja sredstvima komunikacije koja nisu elektronička izrađuju se na način da čine cjelinu. Dio ponude koji se dostavlja sredstvima komunikacije koja nisu elektronička, uvezuje se na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u ponudi kao dio ponude. Ako je ponuda izrađena od više dijelova ponuditelj mora u ponudi navesti od koliko se dijelova ponuda sastoji. Stranice ponude se označavaju brojem na način da je vidljiv redni broj stranice i ukupan broj stranica ponude. Ako je ponuda izrađena od više dijelova, stranice se označavaju na način da svaki slijedeći dio ponude započinje rednim brojem koji se nastavlja na redni broj stranice kojim završava prethodni dio. Ako je dio ponude dokument koji je izvorno numeriran, ponuditelj ne mora taj dio ponude ponovno numerirati.

## **5.2. Način dostave ponuda (elektroničkim sredstvima komunikacije te sredstvima komunikacije koja nisu elektronička)**

**Ponuda se dostavlja elektroničkim sredstvima komunikacije putem EOJN RH.**

U ovom postupku nabave ponuda se dostavlja elektroničkim sredstvima komunikacije. Elektronička dostava ponuda provodi se putem EOJN RH vezujući se na elektroničku objavu obavijesti o nadmetanju te na elektronički pristup Dokumentaciji o nabavi.

Naručitelj otklanja svaku odgovornost vezanu uz mogući neispravan rad EOJN, zastoj u radu EOJN ili nemogućnosti zainteresiranog gospodarskog subjekta da ponudu u elektroničkom obliku dostavi u danome roku putem EOJN. Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu. U tom slučaju javni naručitelj obvezan je produžiti rok za dostavu ponuda ili zahtjeva za sudjelovanje za najmanje četiri dana od dana slanja ispravka poziva na nadmetanje.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda. Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno, otvaranja ponuda. Stoga će Stručno povjerenstvo Naručitelja imati uvid u sadržaj ponuda tek po isteku roka za njihovu dostavu.

U slučaju da Naručitelj zaustavi postupak nabave povodom izjavljene žalbe na dokumentaciju ili poništi postupak nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

Detaljne upute vezano za elektroničku dostavu ponuda dostupne su na stranicama EOJN, na adresi: <https://eojn.nn.hr/Oglasnik/>.

**Podnošenjem svoje ponude ponuditelj prihvaća sve uvjete navedene u ovoj Dokumentaciji o nabavi.**

Procesom predaje ponude smatra se prilaganje (upload/učitavanje) dokumenata ponude, popunjenih izjava i troškovnika. Sve priložene dokumente EOJN RH uvezuje u cjelovitu ponudu, pod nazivom „Uvez ponude“. Uvez ponude stoga sadrži podatke o Naručitelju, Ponuditelju ili Zajednici gospodarskih subjekata, po potrebi Podugovarateljima, ponudi te u EOJN RH generirani Ponudbeni list (npr. obrasci, troškovnici i sl.).

## 5.3. Dostava dijela / dijelova ponude u papirnatom obliku u zatvorenoj omotnici

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici, **na kojoj mora biti naznačeno**:

**Sveučilište u Zagrebu, Fakultet političkih znanosti**

**Importanne Galeria, Trg Drage Iblera 10 , 2. kat, 10000 Zagreb**

**Ev. br. nabave: 48a**

**Nabava usluge stručnog nadzora i koordinatora II**

**„DIO/DIJELOVI PONUDE KOJI SE DOSTAVLJAJU ODVOJENO“**

**„NE OTVARAJ“**

* **Na prednjoj strani ili poleđini**:

**< Naziv i adresa Ponuditelja / članova zajednice gospodarskih subjekata >**

Ponuditelj samostalno određuje način dostave dijela/dijelova ponude koji se dostavljaju u papirnatom obliku i sam snosi rizik eventualnog gubitka odnosno nepravovremene dostave ponude.

Naručitelj će za neposredno dostavljeni dio/dijelove ponude koji se dostavljaju u papirnatom obliku izdati potvrdu o primitku.

**Ponuda se smatra pravodobnom ako elektronička ponuda i svi pripadajući dijelovi ponude koji se dostavljaju u papirnatom obliku i/ili fizičkom obliku (npr. jamstvo za ozbiljnost ponude) pristignu na adresu Naručitelja do roka za otvaranje ponuda.**

Dio/dijelovi ponude pristigli nakon isteka roka za dostavu ponuda neće se otvarati, nego će se neotvoreni vratiti gospodarskom subjektu koji ih je dostavio.

U slučaju pravodobne dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem EOJN RH-a (elektroničke ponude).

## 5.4. Izmjena i/ili dopuna ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.

Ovaj korak zahtjeva ponovno učitavanje/upisivanje financijskih značajki ponude (troškovnika i/ili ponudbenog lista u slučaju nestandardiziranog troškovnika) u sustavu EOJN RH. U slučaju da je predan stari uvez ponude, ponuda neće biti sigurno uvezana i smatrat će se nepravilnom (ponuda koja nije izrađena u skladu s dokumentacijom o nabavi).

Odustajanje od ponude ponuditelj vrši na isti način kao i predaju ponude, u EOJN RH-u, odabirom na mogućnost „Odustajanje“.

Nakon isteka roka za dostavu ponuda, ponuda se ne smije mijenjati.

## 5.5. Varijante ponuda

Varijante ponuda nisu dopuštene.

## 5.6. Način određivanje cijene ponude

Cijena ponude piše se brojkama u apsolutnom iznosu zaokruženo na dvije decimale.

**Jedinična cijena nije promjenjiva. Nepromjenjiva jedinična cijena je cijena koja tijekom trajanja Ugovora ostaje nepromijenjena.**

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje, te popusti.

Ponuditelj se obvezuje predmet nabave izvršavati po cijeni naznačenoj u dostavljenoj ponudi. Kada cijena ponude bez PDV-a izražena u Troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku. Ukoliko ponuditelj nije u sustavu PDV-a, tada se na Troškovniku na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis PDV-a ostavlja se prazno.

Obveza obračunavanja i plaćanja poreza na dodanu vrijednost prenosi se na Naručitelja sukladno čl. 75. st. 3. toč. a) Zakona o porezu na dodanu vrijednost (NN, broj 73/13, 99/13, 148/13, 153/13, 143/14, 115/16, 106/18, 121/19 ).

## 5.7. Valuta ponude

Ponuditelj iskazuje cijenu ponude u hrvatskim kunama (HRK).

## 5.8. Kriterij za odabir ponude

Kriterij za odabir ponude je ekonomski najpovoljnija ponuda na temelju članka 6., točke 10. Pravilnika.

U slučaju da su dvije ili više valjanih ponuda jednako rangirane prema kriteriju odabira, Naručitelj će, sukladno članku 7., stavku 15. Pravilnika, odabrati ponudu koja je zaprimljena ranije.

## 5.8.1. Opis kriterija i način utvrđivanja bodovne vrijednosti

|  |  |  |  |
| --- | --- | --- | --- |
| **Redni broj** | **Kriterij** | **Relativan ponder** | **Broj bodova** |
| 1. | Cijena ponude (C ) | 20% | 20 |
| 2. | Specifično iskustvo stručnjaka (SI) | 80% | 80 |
| **Maksimalni broj bodova** |  **100%** | **100** |

1. Cijena ponude (C)

Naručitelj kao prvi kriterij određuje cijenu ponude.

Maksimalni broj bodova koji Ponuditelj može dobiti prema ovom kriteriju je 20 (relativni ponder 20%). Onaj Ponuditelj koji dostavi ponudu s najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:

**C = (Cn / Cp) x 20**

gdje je:

C – broj bodova koje je dobila ponuda koja se ocjenjuje prema kriteriju cijene

Cn – najniža ponuđena cijena u postupku nabave

Cp – ponuđena cijena ponude koja se ocjenjuje

20 – maksimalan broj bodova za kriterij cijene

Maksimalan broj bodova koji ponuditelj može dobiti prema ovom kriteriju je 20.

2. Specifično iskustvo stručnjaka (SI)

Maksimalan broj bodova za specifično iskustvo stručnjaka je 80, a bodovanje će se vršiti prema donjoj tablici.

SI1 – specifično iskustvo stručnjaka 1 – 40 bodova

SI2 – specifično iskustvo stručnjaka 2 – 20 bodova

SI3 – specifično iskustvo stručnjaka 3 – 20 bodova

Ukupan broj bodova za nefinancijski kriterij – specifično iskustvo stručnjaka računa se prema formuli:

**SI = SI1 + SI2 + SI3**

Ključni stručnjak 1: Nadzorni inženjer za građevinsko-obrtničke radove

Kriteriji bodovanja specifičnog iskustva stručnjaka:

|  |  |  |
| --- | --- | --- |
| Broj izvršenih usluga stručnih nadzora radova koji su uključivali izgradnju novih i/ili rekonstrukciju i/ili sanaciju postojećih zgrada javne namjene za koje je ishođena uporabna dozvola, a na kojima je stručnjak sudjelovao u funkciji glavnog nadzornog inženjera ili nadzornog inženjera za građevinsko-obrtničke radove na projektima koji su financirani ili sufinancirani iz fondova EU ili drugih nacionalnih i međunarodnih financijskih institucija  | 0 | 0 bodova |
| 1 | 10 bodova |
| 2 | 20 bodova |
| 3 | 30 bodova |
| 4 i više | 40 bodova |

Ključni stručnjak 2: Nadzorni inženjer za strojarske radove

Kriteriji bodovanja specifičnog iskustva stručnjaka:

|  |  |  |
| --- | --- | --- |
| Broj izvršenih usluga stručnih nadzora radova koji su uključivali izgradnju novih i/ili rekonstrukciju i/ili sanaciju postojećih zgrada javne namjene za koje je ishođena uporabna dozvola, a na kojima je stručnjak sudjelovao u funkciji nadzornog inženjera za strojarske radove na projektima koji su financirani ili sufinancirani iz fondova EU ili drugih nacionalnih i međunarodnih financijskih institucija | 0 | 0 bodova |
| 1 | 5 bodova |
| 2 | 10 bodova |
| 3 | 15 bodova |
| 4 i više | 20 bodova |

Ključni stručnjak 3: Nadzorni inženjer za elektrotehničke radove

Kriteriji bodovanja specifičnog iskustva stručnjaka:

|  |  |  |
| --- | --- | --- |
| Broj izvršenih usluga stručnih nadzora radova koji su uključivali izgradnju novih i/ili rekonstrukciju i/ili sanaciju postojećih zgrada javne namjene za koje je ishođena uporabna dozvola, a na kojima je stručnjak sudjelovao u funkciji nadzornog inženjera za elektrotehničke radove na projektima koji su financirani ili sufinancirani iz fondova EU ili drugih nacionalnih i međunarodnih financijskih institucija | 01234 i više | 0 bodova5 bodova10 bodova15 bodova20 bodova |

Zgrada Fakulteta političkih znanosti je zgrada javne namjene stoga će Naručitelj u okviru specifičnog iskustva tehničkih stručnjaka bodovati iskustvo koje su stručnjaci stekli na projektima izgradnje i/ili rekonstrukcije i/ili sanacije građevina javne namjene. Pojam zgrade javne namjene definiran je čl. 3. st. 1 toč. 40. Zakona o gradnji (NN 153/13, 20/17, 39/19 i 125/19).

Maksimalan broj bodova koji ponuditelj može dobiti prema ovom kriteriju je 80.

Za potrebe utvrđivanja specifičnog iskustva stručnjaka ponuditelji dostavljaju **Izjavu o specifičnom iskustvu stručnjaka koja čini Prilog 6** ove Dokumentacije o nabavi.

Naručitelj zadržava pravo provjere dostavljenih informacija i u slučaju dostavljanja lažnih podataka odbiti takvu ponudu.

Ako ponuditelj ne dostavi tražene dokaze za stručnjake, ponuda neće biti odbijena već će prema traženom kriteriju ostvariti 0 bodova.

Tijekom izvršenja usluge Izvršitelj može zatražiti od Naručitelja zamjenu predloženog stručnjaka. Naručitelj će prihvatiti zamjenu samo ako Izvršitelj dokaže da predloženi novi stručnjak posjeduje najmanje iste stručne kvalifikacije kao i stručnjak koji se mijenja. Ukoliko se traži zamjena stručnjaka čije je specifično iskustvo u postupku nabave bodovano u sklopu kriterija ekonomski najpovoljnije ponude, Izvršitelj treba dostaviti dokaze za novopredloženog stručnjaka kojima se potvrđuje da novopredloženi stručnjak ostvaruje minimalno isti broj bodova kao stručnjak koji se mijenja. Dokazi se dostavljaju uz zahtjev za zamjenu stručnjaka.

## 5.8.2. Način izračuna ekonomski najpovoljnije ponude (ukupna ocjena)

**UO = C + SI**

**Gdje je:**

 **UO** – ukupna ocjena

**C** – Broj bodova ponude za cijenu ponude s PDV-om, nakon provedenog bodovanja

**SI** – Broj bodova nakon provedenog bodovanja za specifično iskustvo stručnjaka

Bodovi se zaokružuju na dvije decimale.

## 5.9. Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ako su neki od dijelova ponude traženih dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta.

Ponuditeljima je dozvoljeno u ponudi koristiti pojedine strane riječi, izraze koji ne utječu na razumljivost ponude kao npr. stručne riječi, internacionalizme i ostalo koji su opće razumljivi i koji ne utječu na razumljivost ponude prema naručiteljevom sudu. Ostale riječi ili navodi moraju biti na hrvatskom jeziku odnosno u skladu s prethodnom uputom ove točke.

Iznimno je moguće navesti npr. pojmove i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

## 5.10. Rok valjanosti ponude

Rok valjanosti ponude mora biti najmanje **30 dana** od dana određenog za dostavu ponuda.

Ponuda obvezuje ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude.

**5.11. Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude**

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije. Naručitelj ne smije odbiti takvu ponudu samo zbog toga razloga.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjerenom roku.

# VI. OSTALE ODREDBE

## 6.1. Podaci o terminu obilaska lokacije ili neposrednom pregledu dokumenata koji potkrepljuju dokumentaciju o nabavi

Naručitelj je svu raspoloživu dokumentaciju javno objavio u Elektroničkom oglasniku javne nabave, slijedom čega neposredni pregled dokumenata nije potreban. Pregled lokacije omogućit će se zainteresiranim gospodarskim subjektima uz prethodnu pisanu najavu za pregled lokacije na adresu elektroničke pošte: dusko.margusic@fpzg.hr, a o točnom vremenu u kojem se omogućava pregled gospodarski subjekt biti će obaviješten elektroničkom poštom. Smatrat će se da je gospodarski subjekt prije davanja ponude upoznat s lokacijom, da je u svemu proučio dokumentaciju o nabavi i tehničke specifikacije iz točke 2.4. Dokumentacije o nabavi, da je došao do svih potrebnih podataka koji utječu na izvršenje usluge, te da je na osnovu svega toga podnio svoju ponudu.

## 6.2. Odredbe koje se odnose na zajednicu gospodarskih subjekata

Naručitelj ne zahtijeva da zajednica gospodarskih subjekata ima određeni pravni oblik u trenutku dostave ponude, ali će zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

To može biti npr. međusobni sporazum, ugovor o poslovnoj suradnji ili slično. Navedenim pravnim aktom se trebaju riješiti međusobni odnosi članova zajednice gospodarskih subjekata vezani uz izvršavanje ugovora o nabavi, primjerice – dostava jamstva za uredno izvršenje ugovora o nabavi, dijelovi ugovora koje će izvršavati svaki član zajednice gospodarskih subjekata, obveze svakog člana zajednice gospodarskih subjekata u ispunjenju ugovora o nabavi, obavještavanje Naručitelja o promjenama vezanim uz potpisnike ugovora o nabavi, način odvijanja komunikacije (koji član zajednice na koji e-mail i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.

## 6.3. Odredbe koje se odnose na podugovaratelje

Naručitelj ne smije zahtijevati od gospodarskih subjekata da dio ugovora o nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Ugovaratelj može tijekom izvršenja ugovora o nabavi od javnog naručitelja zahtijevati:

1. promjenu podugovaratelja za onaj dio ugovora o nabavi koji je prethodno dao u podugovor,
2. uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o nabavi bez poreza na dodanu vrijednost, neovisno o tome je li prethodno dao dio ugovora o nabavi u podugovor ili nije,
3. preuzimanje izvršenja dijela ugovora o nabavi koji je prethodno dao u podugovor.

Uz zahtjev, ugovaratelj javnom naručitelju dostavlja podatke i dokumente iz točke 6.3.1. ove dokumentacije za novog podugovaratelja.

Naručitelj ne smije odobriti zahtjev ugovaratelja:

1. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
2. ako se ugovaratelj u postupku nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o nabavi.

Sukladno čl. 10, st. 4. Pravilnika Naručitelj je obvezan osnovu za isključenje iz članka 10. stavka 1. Pravilnika primijeniti na podugovaratelje. Ostale osnove za isključenje gospodarskog subjekta navedene u ovoj dokumentaciji primijenit će se na podugovaratelje.

Ako naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

## 6.3.1. Podaci o imenovanim podugovarateljima

Gospodarski subjekt koji namjerava dati dio ugovora o nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
3. dostaviti preostalu dokumentaciju traženu ovom dokumentacijom o nabavi za podugovaratelja.

Ako je gospodarski subjekt dio ugovora o nabavi dao u podugovor, podaci iz ove točke ove dokumentacije moraju biti navedeni u ugovoru o nabavi.

## 6.3.2. Plaćanje podugovarateljima

Naručitelj je obvezan neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u dokumentaciji o nabavi ili ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## 6.4. Vrsta, sredstvo i uvjeti jamstva

## 6.4.1. Jamstvo za ozbiljnost ponude

Ponuditelj je obvezan u ponudi dostaviti jamstvo za ozbiljnost ponude u jednom od mogućih oblika:

* u obliku bankarske garancije „bez prigovora“, plative „na prvi pisani poziv“ i „bezuvjetno“,
* u obliku novčanog pologa.

Vrijednost jamstva za ozbiljnost ponude iznosi: 21.000,00 kn.

U bankarskoj garanciji mora biti navedeno sljedeće:

* da je korisnik bankarske garancije Sveučilište u Zagrebu, Fakultet političkih znanosti, Ivana Lepušića 6, 10000 Zagreb, OIB: 28011548575
* da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 21.000,00 kn (slovima: dvadesetijedna tisuća kuna) u slučaju ukoliko ponuditelj:
* odustane od svoje ponude u roku njezine valjanosti,
* ne prihvati ispravak računske greške,
* odbije potpisati ugovor,
* ne dostavi jamstvo za uredno ispunjenje ugovora.

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.

Novčani polog uplaćuje se u korist naručitelja, račun: HR1423600001101217644, HR00, poziv na broj OIB uplatitelja, SWIFT: ZABAHR2X. Pod svrhom plaćanja potrebno je navesti da se radi o jamstvu za ozbiljnost ponude, navesti evidencijski broj nabave za koju se jamstvo podnosi. Dokaz o uplati novčanog pologa Ponuditelj je dužan priložiti u ponudu.

**Jamstvo za ozbiljnost ponude dostavlja se u izvorniku, odvojeno od elektroničke dostave ponude**, u papirnatom obliku, umetnuto u prozirnu, perforiranu, plastičnu košuljicu, u zatvorenoj omotnici na kojoj su navedeni podaci o ponuditelju, s dodatkom:

**Ev. br. nabave: 48a**

**NABAVA USLUGE STRUČNOG NADZORA I KOORDINATORA II**

**Dio/dijelovi koji se dostavljaju odvojeno**

**„NE OTVARAJ“**

**Odvojeni dio ponude dostavlja se na adresu:** **:** **Imporatanne Galeria, Trg Drage Iblera 10 , 2. kat, 10000 Zagreb.**

U slučaju da ponuditelj uplaćuje novčani polog, dužan je u ponudi dostaviti dokaz o uplati (npr. preslika potvrde banke o izvršenom plaćanju). Ostale odredbe koje se odnose na bankarsku garanciju na odgovarajući se način primjenjuju i na druge ponuđene oblike jamstva.

Trajanje jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

Ako tijekom postupka nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjerenom roku. Za slučaj da je dostavljena bankarska garancija, novo jamstvo treba vrijediti od trenutka prestanka važećeg (prethodnog ) jamstva.

U slučaju zajednice gospodarskih subjekata, jamstvo za ozbiljnost ponude:

1. mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata ili
2. svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.

Kod bankarskih garancija primjenjuju se pravila o bankarskim garancijama (engl. Unifrom rules for Demand Guarantee) Međunarodne trgovačke komore u Parizu (engl.ICC).

## 6.4.2. Jamstvo za uredno ispunjenje ugovora

Odabrani ponuditelj obvezan je unutar deset (10) radnih dana od dana potpisivanja Ugovora dostaviti jamstvo za uredno ispunjenje ugovora u jednom od mogućih oblika:

* u obliku bankarske garancije „bez prigovora“, plative „na prvi pisani poziv“ i „bezuvjetno“,
* u obliku novčanog pologa.

na iznos od 10% vrijednosti ugovora bez PDV-a s rokom važenja minimalno do 30 dana duljim od očekivanog datuma završetka Ugovora.

Ukoliko odabrani ponuditelj u ugovorenom roku ne dostavi Naručitelju traženo jamstvo, Naručitelj će aktivirati jamstvo za ozbiljnost ponude. Odabrani ponuditelj je Jamstvo za uredno ispunjenje ugovora obvezan produžiti u slučaju da mu naručitelj odobri produljenje roka, odnosno prihvati nužno produljenje roka kao gotovu činjenicu, za onoliko vremena koliko je odobreno ili prihvaćeno produljenje roka i u slučaju povećanja ugovorene cijene. Jamstvo za uredno ispunjenje ugovora aktivirat će se u slučaju da odabrani ponuditelj povrijedi ugovorne obveze.

U bankarskoj garanciji mora biti navedeno sljedeće:

* da je korisnik bankarske garancije Sveučilište u Zagrebu, Fakultet političkih znanosti, Ivana Lepušića 6, 10000 Zagreb, OIB: 28011548575,
* da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 10% vrijednosti ugovora bez PDV-a (upisuje se točan iznos iz odabrane ponude) za slučaj ukoliko ponuditelj povrijedi ugovorne obveze.

Novčani polog uplaćuje se u korist naručitelja, račun: HR1423600001101217644, model HR00, poziv na broj OIB uplatitelja , SWIFT: ZABAHR2X. Pod svrhom plaćanja potrebno je navesti da se radi o jamstvu uredno ispunjenje ugovora, navesti evidencijski broj nabave za koju se jamstvo podnosi.

**U slučaju zajednice gospodarskih subjekata, jamstvo za uredno ispunjenje ugovora:**

* mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata ili
* svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.

U slučaju kada zajednica ponuditelja dostavlja jamstvo u obliku novčanog pologa, jamstvo za uredno ispunjenje ugovora može dostaviti jedan član zajednice ponuditelja za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa.

Kod bankarskih garancija primjenjuju se pravila o bankarskim garancijama (engl. Uniform rules for Demand Guarantee) Međunarodne trgovačke komore u Parizu (engl.ICC).

U slučaju da odabrani ponuditelj uplaćuje novčani polog, dužan je dostaviti dokaz o uplati (npr. preslika potvrde banke o izvršenom plaćanju).

## 6.5. Datum, vrijeme i mjesto dostave ponuda i otvaranja ponuda

Ponuditelj svoju elektroničku ponudu mora dostaviti, predajom u Elektronički oglasnik javne nabave Republike Hrvatske, najkasnije do

**23.05.2022.godine do 12 sati**

**Otvaranje ponuda nije javno,** a održat će se na adresi Importanne Galeria, Trg Drage Iblera 10, 2. kat, 10 000 Zagreb.

## 6.6. Dokumenti koji će se nakon završetka postupka nabave vratiti ponuditeljima

Naručitelj je obvezan vratiti ponuditeljima jamstvo za ozbiljnost ponude u roku od 10 (deset) dana od dana potpisivanja ugovora o nabavi, odnosno dostave jamstva za uredno ispunjenje ugovora, a presliku jamstva obvezan je pohraniti. Jamstvo za uredno ispunjenje ugovora Naručitelj će vratiti nakon isteka ugovora.

Sve elektronički dostavljene ponude EOJN RH će pohraniti na način koji omogućava očuvanje integriteta podataka.

U slučaju poništenja postupka nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije, a Naručitelj vraća gospodarskim subjektima neotvorene ponude, druge dokumente ili dijelove ponude koji su dostavljeni sredstvima komunikacije koja nisu elektronička.

## 6.7. Pojašnjenje i upotpunjavanje

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku sukladno članku 7. stavku 7. Pravilnika o provedbi postupaka nabave.

Naručitelj će dopunjavanje, pojašnjenje i/ili upotpunjavanje ponude tražiti putem sustava EOJN, modul Pojašnjenje/upotpunjavanje elektronički dostavljenih ponuda. Detaljne upute o načinu komunikacije Naručitelja i ponuditelja putem sustava EOJN dostupne su na stranicama EOJN, na adresi: [https://eojn.nn.hr](https://eojn.nn.hr/).Sukladno Pravilniku ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 7., stavka 8. Pravilnika te Naručitelj ne smije zatražiti ponuditelja da iste dostavi tijekom pregleda i ocjene ponuda.

## 6.8. Posebni uvjeti za izvršenje ugovora

Uvjeti za izvršenje ugovora navedeni su u nacrtu Ugovora koji se objavljuje kao sastavni dio ove dokumentacije o nabavi.

## 6.9. Navod o primjeni trgovačkih običaja (uzanci)

Nije primjenjivo.

## 6.10. Rok za donošenje odluke o odabiru i/ili poništenju

Naručitelj na temelju utvrđenih činjenica i okolnosti u postupku nabave donosi odluku o odabiru odnosno, ako postoje razlozi za poništenje postupka nabave iz članka 7., stavka 17. Pravilnika, odluku o poništenju.

Odluku o odabiru ili odluku o poništenju postupka nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.

Rok za donošenje odluke o odabiru ili odluke o poništenju postupka nabave iznosi **30 (trideset) dana** od isteka roka za dostavu ponude.

Rok od 30 (trideset) dana određen je iz razloga što se radi o postupku nabave u kojem se može očekivati veći broj ponuda.

## 6.11. Rok, način i uvjeti plaćanja

Odabrani ponuditelj će ispostavljati račune mjesečno sukladno dinamici izvođenja radova na sljedeći način:

Plaćanje izvršenih usluga će se vršiti na račun odabranog ponuditelja po obavljenoj usluzi temeljem privremenih/okončane situacija/e (računa). Račun mora biti prihvaćen od Naručitelja, a uz račun Izvršitelj mora priložiti obostrano potpisani zapisnik/izvješće o izvršenoj usluzi koje treba sadržavati informacije o tijeku radova (radovi izvedeni tijekom određenog mjeseca u postotku, fotodokumentacija, i slično), sve sukladno projektnom zadatku i ponudi.

Iznos usluge utvrđuje se u postotku ugovorene cijene, razmjerno postotku situacije Izvođača u

odnosu na ukupno ugovorenu vrijednost radova prema ugovoru o građenju koji je predmet usluga

nadzora radova. Pri konačnom obračunu, ostatak do pune cijene usluge isplatit će se nakon predaje okončane situacije Izvođača radova.

Naručitelj će svaku situaciju / račun plaćati u roku do 45 (četrdesetpet) dana od dana zaprimanja i ovjere računa za uredno izvršene usluge, doznakom na poslovni račun ponuditelja / člana zajednice gospodarskih subjekata, odnosno podugovaratelja.

Usluge koje će izvršiti podugovaratelji Naručitelj će neposredno platiti podugovarateljima osim ako ponuditelj ne dokaže da je podmirio svoje obveze prema podugovarateljima. Ponuditelj mora svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio.

Predujam je isključen, kao i traženje sredstava osiguranja plaćanja od strane gospodarskog subjekta. Na zakašnjele uplate odabrani ponuditelj ima pravo korisniku obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

Ugovaratelj ne može zaračunati nikakve dodatne troškove osim onih koji su već predviđeni troškovnikom, osim ako je dokumentacijom drugačije određeno.

Odabrani ponuditelj obavezan je izdati račun koji sadrže sve zakonom propisane elemente (obvezni elementi računa za obveznike PDV-a propisani su člankom 79. Zakona o porezu na dodanu vrijednost – NN 73/13, 99/13, 148/13, 153/13, 143/14, 115/16, 106/18 i 121/19).

Obvezna je dostava elektroničkog računa (e-račun), koji mora biti izdan sukladno europskoj normi EN 16931-1:2017 i njezinim ispravcima, izmjenama i dopunama, sukladno Direktivi 2014/55/EU i dostavljen putem elektroničke pošte te sukladno Zakonu o elektroničkom izdavanju računa u javnoj nabavi (NN 94/18).

## 6.12. Uvjeti i zahtjevi koji moraju biti ispunjeni sukladno posebnim propisima ili stručnim pravilima

## 6.12.1. Sposobnost za obavljanje djelatnosti stručnog nadzora građenja

Odabrani gospodarski subjekt je dužan za sve gospodarske subjekte u ponudi koji će pružati usluge stručnog nadzora Naručitelju nakon izvršnosti Odluke o odabiru, a prije potpisa ugovora dostaviti dokaz da ispunjavaju uvjete za obavljanje djelatnosti stručnog nadzora građenja sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19, za pravne osobe iz RH – čl. 19. – 23., za strane pravne osobe – članci 69. i 70.).

Za detaljne informacije o načinu ishođenja navedenih dokaza, zainteresirane gospodarske subjekte se upućuje da kontaktiraju Ministarstvo graditeljstva i prostornog uređenja RH.

Obavljati poslove stručnog nadzora građenja u Republici Hrvatskoj, može pravna osoba ili fizička osoba obrtnik, registrirana za obavljanje poslova stručnog nadzora građenja koja ima zaposlenog ovlaštenog arhitekta ili ovlaštenog inženjera odgovarajuće struke, koja ispunjava uvjete propisane Zakonom o poslovima i djelatnostima prostornog uređenja i gradnje (NN 78/15, 118/18 i 110/19), te posebnim propisima kojima se uređuje gradnja.

Tražene zahtjeve moraju ispuniti pojedinačno svi gospodarski subjekti koji će vršiti usluge stručnog nadzora koje su dio predmeta ove nabave.

Detaljnije informacije i upute su gospodarskim subjektima na raspolaganju na internetskim stranicama nadležnog ministarstva: <https://mgipu.gov.hr/>

Strana pravna osoba koja ne posjeduje ovlaštenje za trajno obavljanje djelatnosti stručnog

nadzora građenja u Republici Hrvatskoj, u slučaju dodjele ugovora, dužna je naručitelju prije potpisa ugovora dostaviti dokaz o postupanju sukladno Zakonu o poslovima i djelatnostima prostornog uređenja i gradnje.

U slučaju dodjele ugovora, gospodarski subjekt je dužan Naručitelju prije potpisa ugovora

dostaviti dokaz da su navedeni stručnjaci, hrvatski državljani ili strane fizičke osobe, ishodili

sva potrebna rješenja/potvrde za obavljanje stručnog nadzora građenja sukladno zakonima

Republike Hrvatske.

U slučaju uvođenja podugovaratelja koji je pravna osoba iz Republike Hrvatske ili strana

pravna osoba, Izvršitelj je dužan Naručitelju dostaviti dokaz o postupanju sukladno Zakonu o poslovima i djelatnostima prostornog uređenja i gradnje.

U slučaju uvođenja stručnjaka tijekom izvršenja ugovora koji su državljani Republike Hrvatske ili strani državljani Izvršitelj je dužan Naručitelju dostaviti dokaz da su navedeni stručnjaci, hrvatski državljani ili strane fizičke osobe, ishodili sva potrebna rješenja/potvrde za obavljanje stručnog nadzora građenja sukladno zakonima Republike Hrvatske.

Ukoliko gospodarski subjekt ne postupi po ovom zahtjevu u zakonski ostavljenom roku za potpis Ugovora, smatrat će se da je odbio potpisati ugovor o nabavi te će Naručitelj postupiti sukladno čl. 7 Pravilnika.

**6.12.2. Odgovorna osoba za izvršavanje usluga stručnog nadzora (odnosi se na Stručnjake 1, 2 i 3)**

Sukladno članku 18. Zakona o poslovima i djelatnostima prostornog uređenja i gradnje (NN 78/15, 118/18, 110/19) poslove stručnog nadzora građenja u svojstvu odgovorne osobe (nadzornog inženjera) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru. Sukladno članku 19. Zakona o poslovima i djelatnostima prostornog uređenja i gradnje (NN 78/15, 118/18, 110/19) ovlašteni arhitekt i ovlašteni inženjer mogu obavljati poslove stručnog nadzora građenja samostalno u vlastitom uredu, zajedničkom uredu ili pravnoj osobi registriranoj za tu djelatnost.

Sukladno članku 27. Zakona o komori arhitekata i komorama inženjera u graditeljstvu i prostornom uređenju (NN 78/2015, 114/18, 110/19) pravo na upis u imenik ovlaštenih arhitekata, ovlaštenih arhitekata urbanista, odnosno ovlaštenih inženjera Komore ima fizička osoba koja kumulativno ispunjava sljedeće uvjete:

1. da je završila odgovarajući preddiplomski i diplomski sveučilišni studij ili integrirani preddiplomski i diplomski sveučilišni studij i stekla akademski naziv magistar inženjer, ili da je završila odgovarajući specijalistički diplomski stručni studij i stekla stručni naziv stručni specijalist inženjer ako je tijekom cijelog svog studija stekla najmanje 300 ECTS bodova, odnosno da je na drugi način propisan posebnim propisom stekla odgovarajući stupanj obrazovanja odgovarajuće struke,

2. da je nakon završetka odgovarajućeg diplomskog sveučilišnog studija ili nakon završetka odgovarajućeg specijalističkog diplomskog stručnog studija provela na odgovarajućim poslovima u struci najmanje dvije godine, da je nakon završetka odgovarajućeg diplomskog sveučilišnog studija ili odgovarajućeg specijalističkog diplomskog stručnog studija provela na odgovarajućim poslovima u struci najmanje jednu godinu, ako je uz navedeno iskustvo nakon završetka odgovarajućeg preddiplomskog sveučilišnog ili nakon završetka odgovarajućeg preddiplomskog stručnog studija stekla odgovarajuće iskustvo u struci u trajanju od najmanje tri godine, odnosno bila zaposlena na stručnim poslovima graditeljstva i/ili prostornoga uređenja u tijelima državne uprave ili jedinica lokalne i područne (regionalne) samouprave te zavodima za prostorno uređenje županije, odnosno Grada Zagreba najmanje deset godina,

3. da je ispunila uvjete sukladno posebnim propisima kojima se propisuje polaganje stručnog ispita.

Ovlaštenja za strane pravne i fizičke osobe koje obavljaju u Republici Hrvatskoj poslove stručnog nadzora građenja propisane su člancima 59. – 75. Zakona o poslovima i djelatnostima prostornog uređenja i gradnje (NN 78/15, 118/18, 110/19).

U slučaju dodjele ugovora, odabrani ponuditelj je dužan Naručitelju prije potpisa ugovora dostaviti dokaz da su navedeni stručnjaci, ishodili sva potrebna rješenja/potvrde/suglasnosti o ovlaštenju za provođenje stručnog nadzora građenja sukladno zakonima Republike Hrvatske:

* za ovlaštenu osobu iz Republike Hrvatske, rješenje/potvrdu nadležne Hrvatske komore inženjera o upisu u Imenik ovlaštenih inženjera odgovarajuće struke;
* za stranu ovlaštenu osobu:
	+ rješenje/potvrdu nadležne Hrvatske komore inženjera o upisu u Imenik stranih ovlaštenih inženjera odgovarajuće struke ili
	+ Potvrdu nadležne Hrvatske komore inženjera odgovarajuće struke za povremeno ili privremeno obavljanje traženih poslova.

U slučaju dodjele ugovora, gospodarski subjekt je dužan Naručitelju nakon izvršnosti Odluke o odabiru, a prije potpisa ugovora dostaviti dokaz da su Stručnjaci 1, 2 i 3 (državljani RH ili strane fizičke osobe) ishodili sva potrebna rješenja/potvrde za obavljanje djelatnosti nadzornih inženjera sukladno zakonima Republike Hrvatske. Ukoliko gospodarski subjekt ne postupi po ovom zahtjevu u zakonski ostavljenom roku za potpis Ugovora, smatrat će se da je odbio potpisati ugovor o nabavi te će Naručitelj postupiti sukladno čl. 7 Pravilnika.

**6.12.3. Koordinator za zaštitu na radu tijekom izvođenja radova (Koordinator II) (odnosi se na Stručnjaka 4)**

Za izvršenje ugovora odabrani ponuditelj će morati imati na raspolaganju osobu koja će obavljati

poslove koordinatora zaštite na radu sukladno Zakonu o zaštiti na radu (NN 71/14, 118/14, 154/14,

94/18, 96/18), Pravilniku o zaštiti na radu na privremenim gradilištima (NN 48/18) i Pravilniku o

osposobljavanju iz zaštite na radu i polaganju stručnog ispita (NN 112/14).

Sukladno članku 73. stavku 4. Zakona o zaštiti na radu Naručitelj je obavezan imenovati jednog ili

više koordinatora zaštite na radu tijekom građenja kada radove izvode ili je predviđeno da ih izvode

dva ili više izvođača.

Dokumenti kojima odabrani ponuditelj dokazuje da ispunjava zahtjeve koji moraju biti ispunjeni sukladno posebnim propisima:

a) Uvjerenje o položenom stručnom ispitu za koordinatora zaštite na radu temeljem Pravilnika

o uvjetima i stručnim znanjima za imenovanje koordinatora za zaštitu na radu te polaganju stručnog

ispita (NN 101/09, 40/10) ili Pravilnika o osposobljavanju iz zaštite na radu i polaganju stručnog ispita (NN 112/14);

b) Za stranu ovlaštenu osobu, dokaz da u državi svog nastana ima pravo obavljati poslove koordinatora zaštite na radu.

Ako se u državi iz koje dolazi strana osoba poslovi koordinatora zaštite na radu obavljaju bez posebnog uvjerenja potrebno je dostaviti Izjavu stručnjaka da u zemlji svog nastana ne mora posjedovati uvjerenje za obavljanje poslova koordinatora zaštite na radu.

U svrhu dokazivanja ispunjenja uvjeta propisanih posebnim zakonom odabrani ponuditelj će nakon izvršnosti odluke o odabiru, a prije potpisivanja ugovora, na zahtjev naručitelja dostaviti preslike traženih potrebnih dokumenata (ukoliko ih naručitelj već ne posjeduje).

Ukoliko adekvatan dokaz nije dostavljen u danom roku, smatrat će se da je odabrani ponuditelj, sukladno čl. 7 Pravilnika odustao od svoje ponude te će naručitelj postupiti sukladno članku 7. Pravilnika odnosno pristupiti ponovnom rangiranju ponuda i naplatiti jamstvo za ozbiljnost ponude.

## 6.13. Rok za izjavljivanje žalbe na dokumentaciju o nabavi te naziv i adresa žalbenog tijela

Žalba se izjavljuje u roku od 8 (osam) dana, i to od dana od dana objave odluke o odabiru ili poništenju, u odnosu na Poziv na dostavu ponude (Dokumentaciju o nabavi), postupak pregleda, ocjene i odabira ponuda, ili razloge poništenja. Žalba mora sadržavati najmanje podatke i dokaze navedene u članku 18. Pravilnika.

## 6.14. Drugi podaci koje naručitelj smatra potrebnima

## 6.14.1. Oslanjanje na sposobnost drugih subjekata

Gospodarski subjekt može se u postupku nabave radi dokazivanja ispunjavanja kriterija za odabir gospodarskog subjekta, a koji se odnose na traženu tehničku i stručnu sposobnost osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja:

- relevantne kriterije za odabir gospodarskog subjekta (uvjete sposobnosti) te

- postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju navedene provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Gospodarski subjekt se može osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo samo ako će ti subjekti pružati usluge za koje se ta sposobnost traži.

U slučaju oslanjanja na sposobnost drugih subjekata gospodarski subjekt u ponudi kao dokaz dostavlja potpisanu i ovjerenu Izjavu o stavljanju resursa na raspolaganje ili Ugovor/sporazum o poslovnoj/tehničkoj suradnji iz kojega je vidljivo koji se resursi međusobno ustupaju.

**Izjava o stavljanju resursa na raspolaganje** ili **Ugovor/sporazum o poslovno/tehničkoj suradnji** mora minimalno sadržavati: naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse, jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora, potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.

## 6.14.2. Sklapanje i izvršenje ugovora o nabavi

Ugovorne strane sklopit će ugovor o nabavi u pisanom obliku u roku od 30 dana od dana izvršnosti odluke o odabiru sukladno ovoj Dokumentaciji o nabavi i odabranoj ponudi. Ugovor o nabavi mora biti sklopljen u skladu s uvjetima određenima u ovoj Dokumentaciji o nabavi i odabranom ponudom te ugovorne strane izvršavaju ugovor o nabavi u skladu s uvjetima određenima u ovoj Dokumentaciji o nabavi i odabranom ponudom. Naručitelj je obvezan kontrolirati je li izvršenje ugovora o nabavi u skladu s uvjetima određenima u ovoj Dokumentaciji o nabavi i odabranom ponudom.

## 6.14.3. Izmjene ugovora o nabavi

Izmjene ugovora o nabavi regulirane su odredbama čl. 11. Pravilnika.

(1) Naručitelj može bez provođenja novog postupka nabave ugovoriti dodatne radove, robu ili usluge u odnosu na one iz ugovora o nabavi ako promjena ugovaratelja:

1. nije moguća zbog ekonomskih ili tehničkih razloga,

2. prouzročila bi značajne poteškoće ili znatno povećavanje troškova za Naručitelje,

3. svako povećanje cijene ne smije biti veće od 30 % vrijednosti prvotnog ugovora o nabavi i pod uvjetom da ukupna cijena ugovora ne prelazi europski prag.

(2) Naručitelj može bez provođenja novog postupka nabave ugovoriti dodatne radove, robu ili usluge u odnosu na one iz ugovora o nabavi ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv Naručitelj nije mogao predvidjeti,

2. izmjenom se ne mijenja cjelokupna priroda ugovora,

3. svako povećanje cijene nije veće od 30 % vrijednosti prvotnog ugovora, sve pod uvjetom da ukupna cijena ugovora ne prelazi europski prag.

(3) Naručitelj je obvezan za svaku izmjenu ugovora na temelju ovoga članka sklopiti dodatak ugovoru i poslati obavijest o izmjeni na objavu u EOJN RH – modul jednostavna nabava u roku od 30 (trideset) dana od dana izmjene ugovora.

(4) Ako je učinjeno nekoliko uzastopnih izmjena, ograničenje vrijednosti iz stavka 1. i 2. ovog članka procjenjuje se na temelju neto kumulativne vrijednosti svih uzastopnih izmjena.

(5) Na Naručitelju je teret dokazivanja nastalih okolnosti iz stavaka 1. i 2. ovog članka te je potrebno osigurati odgovarajući revizijski trag te detaljno obrazložiti razloge, okolnosti i odluku potkrijepiti odgovarajućim dokazom.

## 6.14.4. Ugovorna kazna

(1) Ako izvršitelj usluga svojom krivnjom ne izvrši usluge u ugovorenom roku Naručitelj zadržava pravo na potraživanje penala od strane izvršitelja u visini 1 % ukupne vrijednosti ugovorenoga iznosa za svaki dan zakašnjenja, s tim da ukupni iznos penala ne može prijeći 10% ukupno ugovorene vrijednosti.

(2) Ukoliko ugovorna kazna dostigne iznos maksimalnih penala Naručitelj ima pravo raskinuti ugovor bez štetnih posljedica, ili po vlastitom izboru, odrediti novi rok izvršenja usluga. Izvršitelj je obvezan u roku od 15 dana od primitka pisanog zahtjeva Naručitelja platiti ugovornu kaznu.

(3) Naplata ugovorne kazne neće osloboditi Izvršitelja obveze da ispuni svoje obveze i odgovornosti koje ima sukladno Ugovoru (čiji je nacrt prilog ove Dokumentacije o nabavi).

(4) Ako ugovorna kazna dostigne maksimalan iznos, Naručitelj ima pravo odustati od usluge, raskinuti Ugovor i naplatiti jamstvo za uredno ispunjenje ugovora u punom iznosu.

(5) Naručitelj ima pravo zahtijevati ugovornu kaznu i kad njezin iznos premašuje visinu štete koju je pretrpio, a i kad nije pretrpio nikakvu štetu. Ako je šteta koju je Naručitelj pretrpio veća od maksimalnog iznosa ugovorne kazne, ima pravo zahtijevati razliku do potpune naknade štete.

## 6.14.5. Raskid ugovora

Naručitelj je obvezan raskinuti ugovor o nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave;
2. je ugovaratelj morao biti isključen iz postupka nabave zbog postojanja osnova za isključenje iz članka 10. stavka 1. Pravilnika.

## 6.14.6. Tajnost dokumentacije gospodarskih subjekata

Gospodarski subjekt u postupku nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje. Ako je gospodarski subjekt neke podatke označio tajnima, **obvezan je navesti pravnu osnovu na temelju koje su ti podaci označeni tajnima i dostaviti akt temeljem** kojeg je moguće provjeriti postoji li pravna osnova za označavanje podataka tajnim. Naručitelj ima pravo zatražiti dostavu pravilnika ili drugog akta temeljem kojeg je gospodarski subjekt neke podatke označio tajnim. Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## 6.14.7. Uvid u dokumentaciju postupka nabave

Naručitelj je obvezan nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

## 6.14.8. Nacrt ugovora

Naručitelj kao sastavni dio ove dokumentacije o nabavi objavljuje Nacrt ugovora (Prilog 2).

Nacrt ugovora nije potrebno potpisivati niti dostavljati kao dio ponude, jer se smatra da predajom ponude gospodarski subjekti pristaju na uvjete iz Nacrta ugovora.

Za slučaj da se podaci u Dokumentaciji o nabavi i Nacrtu ugovora razlikuju, vrijede odredbe Nacrta ugovora.

## 6.14.9. Integritet ili načelo savjesnosti i poštenja

Ponuditelj jamči korektnost u postupku kao i izostanak bilo kakve zabranjene prakse u vezi s postupkom nabave (radnja koja je korupcija ili prijevara, nuđenje, davanje ili obećavanje neke neprilične prednosti koja može utjecati na djelovanje nekog zaposlenika), izražava suglasnost s provedbom revizije cijelog postupka od strane neovisnih stručnjaka te prihvaća odgovornost i određene sankcije (ugovorne kazne, bezuvjetni otkaz ugovora) ukoliko se krše pravila.

## 6.14.10. Intelektualno vlasništvo

Naručitelj polaže pravo na intelektualno i fizičko vlasništvo svih materijala koji nastanu tijekom provedbe ovog ugovora od strane Ponuditelja. Naručitelj je u potpunosti slobodan dalje koristiti, davati na uporabu ili prepravljati materijale bez traženja dopuštenja od Ponuditelja.

## 6.14.11. Podaci o tijelima od kojih ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnog mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora

Jedinstvena kontaktna točka u Hrvatskoj: [http://psc.hr,](http://psc.hr/) <http://psc.hr/gradenje/>

Centar unutarnjeg tržišta EU: [www.cut.hr](http://www.cut.hr/)

Ministarstvo prostornog uređenja, graditeljstva državne imovine na adresi: https://mgipu.gov.hr/

# VII. SASTAVNI DIJELOVI DOKUMENTACIJE O NABAVI

Sljedeći prilozi Dokumentaciji o nabavi učitani su kao zasebni dokumenti u Elektroničkom oglasniku javne nabave Republike Hrvatske:

* Opis posla (Prilog 1)
* Nacrt ugovora (Prilog 2)
* Troškovnik (Prilog 3)
* Popis glavnih usluga (Prilog 4)
* Obrazac Izjave o raspolaganju stručnjacima (Prilog 5)
* Obrazac Izjave o specifičnom iskustvu stručnjaka (Prilog 6)
* Obrazac Izjave o nepostojanju osnova za isključenje (Prilog 7)

**PRILOG 1: OPIS POSLA**

Predmet nabave uključuje uslugu stručnog nadzora i uslugu koordinatora zaštite na radu tijekom izvođenja radova u sklopu provedbe Operacije „Cjelovita obnova zgrade oštećene potresom u Ulici Ivana Lepušića 6 u Zagrebu“ (u nastavku: Projekt). Potresi u ožujku i prosincu 2020. godine višestruko su oštetili zgradu Fakulteta političkih znanosti pri čemu su najviše stradala stubišta, dimnjak i unutarnji zidovi u gotovo svim prostorijama. Obnova uključuje vraćanje zgrade u radno stanje prije potresa te cjelovitu obnovu zgrade s povećanjem konstruktivne otpornosti, energetske učinkovitosti i općim unapređenjem cijele zgrade.

Za provedbu ovog Projekta potpisan je ugovor o dodjeli bespovratnih financijskih sredstava iz Fonda solidarnosti Europske unije, uz sufinanciranje iz Mehanizma za oporavak i otpornost i Državnog proračuna Republike Hrvatske. Razdoblje provedbe Projekta je do 30.10.2023.

Detaljne informacije o projektu mogu se preuzeti na web stranici naručitelja: https://www.fpzg.unizg.hr/o\_nama/javna\_nabava

Mjesto pružanja usluge je na lokaciji zgrade Fakulteta političkih znanosti u Ulici Ivana Lepušića 6 u Zagrebu, dok će se sastanci po potrebi održavati na privremenoj lokaciji Naručitelja Trg Drage Iblera 10, Zagreb, Importanne Galerija, 2. kat.

Planirano trajanje usluge je 18 mjeseci, odnosno za vrijeme izvođenje radova koji su predmet ovog nadzora. Usluga stručnog nadzora i usluga koordinatora zaštite na radu izvršava se svakodnevno tijekom izvođenja radova.

1. **Opis posla odabranog ponuditelja:**

Usluge stručnog nadzora obuhvaćaju slijedeće:

- provedba stručnog nadzora u skladu s dinamikom izvedbe radova i Ugovorom s Naručiteljem;

- priprema sve potrebne dokumentacije za prijavu gradilišta;

- kontrola izvođača i radova u skladu s Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera;

- sudjelovanje na pripremnom te organiziranje i vođenje minimalno dvotjednih koordinacijskih sastanaka, s mogućnošću održavanja mjesečnih sastanaka ako Naručitelj tako zatraži;

- povezivanje i usklađivanje rada projektanta, nadzornog inženjera, izvođača, ovlaštenog inženjera geodezije i drugih osoba koje sudjeluju u gradnji te nadzor nad njihovim radom u svrhu zaštite prava i interesa investitora;

- kompletiranje i predaja potrebne dokumentacije u ime naručitelja javnopravnim tijelima za ishođenje propisanih dozvola nakon dovršetka radova.

Predmetna kontrola uključuje slijedeće provjere:

- održavanje ugovorenih rokova (utvrđivanje rokova početka, praćenje odvijanja radova prema operativnom planu, interveniranje u slučaju odstupanja od plana, kontrola raspolaže li gradilište s radnicima odgovarajuće kvalifikacijske strukture i odgovarajućom mehanizacijom prema operativnom planu, pregled eventualnog rebalansa plana, kontrola međurokova i sl.);

- kvaliteta radova (vizualni pregled kontrola i pregled dokumentacije kojom izvođač dokazuje kvalitetu u pogledu rezultata ispitivanja i učestalosti, određivanje provedbe kontrolnih ispitivanja i kontrolnih postupaka, prisustvo kod uzimanja uzoraka za ispitivanje, kontrola osobe koja vrši iskolčenje, preuzimanje radova);

- izvođenje prema projektima, proračunima i nacrtima (kontrola visinskih i duljinskih kota, tlocrtnih gabarita, radijusa, upotrebe materijala prema projektu, provođenja koncepcije građevine prema projektu, tumačenje nejasnoća iz projekata, proračuna i nacrta, rješavanje pojedinih detalja i sl.);

- ostalo (kontrola unošenja podataka u građevinski dnevnik, ovjeravanje situacija, razni izvještaji i analize, sređivanje dokumentacije na gradilištu za tehnički pregled i/ili primopredaju radova, sudjelovanje u postupku primopredaje i okončanog obračuna, te obavljanje drugih poslova ako je za to ovlašten od Naručitelja);

- podnošenje odgovarajućih izvještaja Naručitelju o tijeku građenja – stanje radova u svezi s trošenjem sredstava, rokovima i kvaliteti izvedbe radova;

- izrada propisanog izvješća za tehnički pregled građevine i sudjelovanje u postupku tehničkog pregleda (kada je primjenjivo) i/ili sudjelovanje u primopredaji radova;

- trošenje sredstava po namjeni, dinamici i visini (kontrola: izmjera, građevne knjige, situacija, proračuna razlike u cijeni, obračuna nepredviđenih i naknadnih radova, realizacije planirane dinamike financiranja, utroška sredstava u odnosu na postavke iz investicijskog programa, režijskih sati radnika i mehanizacije.

Usluge koordinatora zaštite na radu u fazi izvođenja radova obuhvaćaju slijedeće:

- koordinaciju primjenu načela zaštite na radu kod donošenja odluka o tehničkim i/ili organizacijskim mjerama tijekom planiranja pojedinih faza rada i kod određivanja rokova, koji su potrebni za sigurno dovršenje pojedinih faza rada, koji se izvode istovremeno ili u slijedu;

- koordinaciju izvođenja odgovarajućih postupaka, da bi se osiguralo da sve osobe koje sudjeluju u izvođenju radova dosljedno primjenjuju načela zaštite na radu i izvode radove u skladu s planom izvođenja radova;

- izrada ili poticanje izrade potrebnih usklađenja plana izvođenja radova i dokumentacije sa svim promjenama na gradilištu;

- organizaciju suradnje i uzajamnog izvješćivanja Izvođača radova i njegovih radničkih predstavnika, koji će zajedno ili jedan za drugim (u slijedu) raditi na istom gradilištu, s ciljem sprečavanja ozljeda na radu i zaštite zdravlja radnika;

- provjeravanje provode li se radni postupci na siguran način i usklađenje propisanih aktivnosti,

- organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište.

Zahtjeva se da stručni kadar Izvršitelja poznaje sve relevantne zakone i propise Republike Hrvatske i EU koji na bilo koji način mogu utjecati na realizaciju radova i izgradnju vezane uz realizaciju ovog Ugovora.

Odabrani ponuditelj je uz ključne stručnjake koji se traže ovom dokumentaciju, dužan osigurati i ostale stručnjake ako se za to ukaže potreba.

Prateće osoblje i podrška (administracija, prevođenje i sl.) koji su nužni za realizaciju Ugovora, a koje angažira ponuditelj moraju biti uključeni u ponudbenu cijenu.

Urede na terenu osigurava Izvršitelj.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje, te popusti.

Izvršitelj je dužan ishoditi sve potrebne dozvole, suglasnosti, plaćati sve naknade i doprinose, kao i sve druge elemente potrebne za rad svog stručnog kadra koji on angažira o svom trošku za izvršenje ovog Ugovora.

1. **Obveze Naručitelja:**

Naručitelj će:

* osigurati da Izvršitelj ima pristup podacima, sadržajima i logističkoj podršci, što je potrebno da bi se učinkovito ispunile njegove obveze, gdje je Izvršitelj obvezan pridržavati se uvjeta o povjerljivosti koje odredi Naručitelj,
* osigurati svu potrebnu projektnu dokumentaciju i pripadajuće dozvole (lokacijske, građevinske) vezane uz sve elemente realizacije cjelokupnog projekta,

osigurati nesmetan i pravodoban pristup svim relevantnim područjima projekta i instalacijama za stručni kadar i opremu Izvršitelja te Izvođača.

**PRILOG 2: NACRT UGOVORA**

Sveučilište u Zagrebu Fakultet političkih znanosti, Ulica Ivana Lepušića 6, 10 000 Zagreb, OIB: 28011548575, zastupan po dekanu izv.prof.dr.sc. Andriji Henjaku (Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_kojeg zastupa \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj)

sklopili su sljedeći

**UGOVOR O NABAVI USLUGE STRUČNOG NADZOR I KOORDINATORA II NAD IZVOĐENJEM RADOVA U SKLOPU OPERACIJE „CJELOVITA OBNOVA ZGRADE OŠTEĆENE POTRESOM U ULICI IVANA LEPUŠIĆA 6 U ZAGREBU“ BROJ UGOVORA O DODJELI BESPOVRATNIH FINANCIJSKIH SREDSTAVA: FSEU.2021.MZO.037.**

Broj iz plana nabave: \_\_\_\_\_\_\_\_\_

Broj ugovora: \_\_\_\_\_\_\_\_\_

PREAMBULA

1. Ugovorne strane utvrđuju da se ovaj Ugovor o nabavi usluge stručnog nadzora i koordinatora II nad izvođenjem radova u sklopu Operacije „Cjelovita obnova zgrade oštećene potresom u Ulici Ivana Lepušića 6 u Zagrebu“ broj Ugovora o dodjeli bespovratnih financijskih sredstava: FSEU.2021.MZO.037, sklapa na temelju izvršne Odluke o odabiru KLASA: \_\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_ 2022. godine nakon provedenog postupka nabave, broj poziva na nadmetanje iz EOJN RH: \_\_\_\_\_\_\_\_\_\_\_\_\_\_\_, datum slanja \_\_\_\_\_\_\_\_\_\_\_ datum objave \_\_\_\_\_\_\_\_\_\_\_\_ godine, evidencijski broj nabave kod Naručitelja: \_\_\_\_\_. Naručitelj je primjenom kriterija za odabir ponude iz provedenog postupka nabave kao najpovoljniju Ponudu odabrao Ponudu Izvršitelja br. \_\_\_\_\_\_\_\_\_ od \_\_\_\_\_\_\_\_\_2022. Rok mirovanja protekao je \_\_\_\_\_ 2022. slijedom čega nema pravnih zapreka za sklapanje ovog Ugovora.
2. Ponudbeni list i Troškovnik Izvršitelja \_\_\_\_\_\_\_\_\_\_\_prilažu se ovom Ugovoru kao PRILOG I ovog Ugovora i čine njegov sastavni dio.
3. Naručitelj se obvezuje ovlaštenim osobama Izvršitelja temeljem navedenog Ugovora o dodjeli bespovratnih sredstava omogućiti pristup dokumentaciji i svim informacijama vezano uz predmet ovog Ugovora.
4. Ugovorne strane imenuju svoje predstavnike u provedbi ovog Ugovora kako slijedi:
	1. predstavnik Izvršitelja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(unijeti kontakt podatke – ime i prezime, e-mail, tel., fax)
	2. predstavnik Naručitelja je Dario Nikić Čakar, e-mail: dario.nikic-cakar@fpzg.hr, tel. 01/4642112.
5. Predstavnici ugovornih strana su osobe putem kojih će se obavljati komunikacija između ugovornih strana. Dostava obavijesti predstavnicima ugovornih strana smatra se dostavom obavijesti ugovornim stranama.
6. Ugovorne strane suglasno utvrđuju da se na ovaj Ugovor primjenjuju slijedeći propisi:
* Zakon o javnoj nabavi (NN 120/16);
* Pravilnik o provedbi postupaka nabave roba, usluga i radova za postupke obnove (NN 126/21);
* Zakon o gradnji (NN 153/13, 20/17, 39/19, 125/19);
* Zakon o poslovima i djelatnostima prostornog uređenja i gradnje (NN 78/15,

118/18 i 110/19);

* Zakon o zaštiti na radu (NN 71/14, 118/14, 154/14, 94/18 i 96/18);
* Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 111/14, 107/15, 20/17, 125/19, 131/21);
* Pravilnik o zaštiti na radu na privremenim gradilištima (NN 48/18);
* Pravilniku o osposobljavanju iz zaštite na radu i polaganju stručnog ispita (NN 112/14);
* Zakon o obveznim odnosima (NN 35/05, 41/08, 125/11, 78/15, 29/18, 126/21) i ostali pozitivni propisi kojima se uređuju postupci javne nabave i obveznopravni odnosi.

**I. PREDMET UGOVORA**

**Članak 1.**

1. Predmet Ugovora je nabava usluge stručnog nadzora i koordinatora zaštite na radu (koordinator II) tijekom izvođenja radova cjelovite obnove zgrade oštećene potresom u Ulici Ivana Lepušića 6 u Zagrebu, a sukladno Opisu posla koji je sastavni dio ovog Ugovora kao PRILOG II.
2. Naručitelj povjerava, a Izvršitelj se obvezuje da će izvršiti uslugu prema uvjetima iz provedenog postupka nabave i prihvaćene ponude Izvršitelja iz Preambule ovog Ugovora sukladno zadacima i rokovima definiranim u Opisu posla.

**II. UGOVORENA CIJENA**

**Članak 2.**

(1) Ugovorne strane suglasno utvrđuju cijenu kako slijedi:

|  |  |
| --- | --- |
| Cijena bez poreza na dodanu vrijednost u HRK |  |
| Porez na dodanu vrijednost obračunat po stopi 25% na ugovorenu cijenu u HRK |  |
| Cijena s obračunatim porezom na dodanu vrijednost u HRK: |  |

1. Cijena je definirana na temelju količine predmeta nabave koja je određena kao točna.
2. Cijena ponude obuhvaća sve troškove Izvršitelja što obuhvaća cijenu ponude bez poreza na dodanu vrijednost u koju su uračunati svi troškovi, uključujući posebne poreze, ako postoje, te popusti.
3. Jedinična cijena pojedinih stavaka troškovnika je nepromjenjiva.
4. Produženje roka izvršenja radova ne predstavlja osnovu za podnošenje zahtjeva za plaćanje troškova "produžene" usluge nadzora.
5. Tijekom roka mirovanja, a kada se usluga stručnog nadzora i koordinatora II neće vršiti, Izvršitelj nema pravo na paušal niti bilo kakva plaćanja.

**III. OBVEZA IZVRŠITELJA PRIJE UVOĐENJA U POSAO**

**Članak 3.**

1. Izvršitelj se obvezuje u roku od 10 (deset) radnih dana od dana potpisivanja ovog Ugovora dostaviti Naručitelju jamstvo za uredno ispunjenje ugovora u obliku:
* bankarske garancije „bez prigovora“, plative „na prvi pisani poziv“ i „bezuvjetno“, ili
* novčanog pologa.

Jamstvo za uredno ispunjenje ugovora mora glasiti na iznos od 10% (deset posto) vrijednosti ovog Ugovora bez PDV-a s rokom važenja 30 dana duljim od predviđenog roka završetka Ugovora.

U bankarskoj garanciji mora biti navedeno sljedeće:

* da je korisnik bankarske garancije Sveučilište u Zagrebu, Fakultet političkih znanosti, Ivana Lepušića 6, 10000 Zagreb, OIB: 28011548575,
* da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 10% vrijednosti ugovora bez PDV-a (upisuje se točan iznos iz odabrane ponude) za slučaj ukoliko ponuditelj povrijedi ugovorne obveze. U slučaju zajednice gospodarskih subjekata, jamstvo za uredno ispunjenje ugovora:

a) mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata ili

b) svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa.

Novčani polog uplaćuje se u korist naručitelja, račun: HR1423600001101217644, model HR00, poziv na broj OIB uplatitelja, SWIFT: ZABAHR2X. Pod svrhom plaćanja potrebno je navesti da se radi o jamstvu uredno ispunjenje ugovora i navesti evidencijski broj nabave za koju se jamstvo podnosi.

1. Ukoliko Izvršitelj u roku iz stavka 1. ovog članka ne dostavi Naručitelju jamstvo za uredno ispunjenje ugovora, Naručitelj će aktivirati jamstvo za ozbiljnost ponude. Izvršitelj je jamstvo za uredno ispunjenje ugovora obvezan produžiti u slučaju da mu Naručitelj odobri produljenje roka, odnosno prihvati nužno produljenje roka kao gotovu činjenicu, za onoliko vremena koliko je odobreno ili prihvaćeno produljenje roka i u slučaju povećanja ugovorene cijene.
2. Jamstvo iz stavka 1. ovog članka koristit će se u slučaju povrede ugovornih obveza od strane Izvršitelja, jednostranog raskida ugovora od strane Izvršitelja, nastajanja štete za Naručitelja zbog kašnjenja ili drugog razloga.
3. Ako jamstvo za uredno ispunjenje ugovora ne bude naplaćeno, Naručitelj će ga vratiti Izvršitelju nakon isteka ovog Ugovora.
4. Ispunjenje obveze iz stavka 1. ovog članka u predviđenom roku predstavlja bitan sastojak ovog Ugovora, tako da se u slučaju njenog neispunjenja ovaj Ugovor raskida po samom zakonu te je u tom slučaju Naručitelj ovlašten podnijeti na naplatu jamstvo za uredno ispunjenje ugovora (kao ugovornu kaznu za raskid ugovora).
5. Naručitelj se obvezuje preporučenom poštom ili osobnom dostavom vratiti Izvršitelju jamstvo za ozbiljnost ponude, bez kamata, odmah po ispunjenju obveze Izvršitelja iz stavka 1. ovog članka, odnosno u najdužem roku od 10 (deset) dana od dana potpisivanja ovog Ugovora, odnosno dostave jamstva za uredno ispunjenje ugovora o nabavi.
6. Kod bankarskih garancija primjenjuju se pravila o bankarskim garancijama (engl. Uniform rules for Demand Guarantee) Međunarodne trgovačke komore u Parizu (engl. ICC).

**IV. ROK POČETKA I ZAVRŠETKA USLUGE**

**Članak 4.**

(1) Naručitelj planira uvesti Izvršitelja u posao kada se stvore pretpostavke po posebnim propisima (u najduljem roku 8 dana od dana prijave gradilišta), a koji su predmet ove usluge na način da će Naručitelj u tom roku predati Izvršitelju svu potrebnu projektnu i tehničku dokumentaciju.

Usluga koja je predmet ove nabave vezana je uz početak izvođenja radova za koje se nabavlja usluga koja je predmet ovog Ugovora slijedom čega početak obavljanja usluge ovisi o datumu sklapanja ugovora s odabranim izvođačem radova.

(2) Naručitelj će odrediti točan datum uvođenja u posao i o tome obavijestiti Izvršitelja Osobnom dostavom ili preporučeno putem pošte ili elektroničkom poštom.

(3) O uvođenju Izvršitelja u posao ugovorne strane će potpisati zapisnik (u daljnjem tekstu: Zapisnik o uvođenju u posao), tako da se danom njegova potpisivanja smatra da je Izvršitelj uveden u posao.

(4) Izvršitelj je obvezan započeti s obavljanjem usluge odmah po potpisu Zapisnika o uvođenju u posao te izvršavati usluge prema rokovima i dinamici izvođenja radova.

(5) Očekivano trajanje usluge je 18 mjeseci.

(6) Smatra se da je usluga izvršena predajom završnog izvješća Nadzornog inženjera o obavljenoj kompletnoj usluzi i ovjerene okončane situacije izvoditelja, što uključuje otklanjanje eventualnih nedostataka uočenih kod primopredaje te dobivanja uporabne dozvole sukladno zakonodavstvu RH.

**V. PRODUŽENJE ROKA OBAVLJANJA USLUGE I IZMJENE UGOVORA**

**Članak 5.**

(1) Na izmjene ugovora primjenjuju se odredbe čl. 11. Pravilnika o provedbi postupaka nabave roba, usluga i radova za postupke obnove.

(2) Izvršitelj može Naručitelju dostaviti, osobnom dostavom ili preporučeno putem pošte, obrazloženi zahtjev za produženjem rokova iz članka 5. ovog Ugovora.

(3) U slučaju da Naručitelj procijeni da je Izvršiteljev zahtjev za produženje roka iz stavka 2. ovog članka opravdan, ugovorne strane će sklopiti dodatak ovom Ugovoru. Prije sklapanja tog dodatka Ugovora Izvršitelj je obvezan dostaviti osobnom dostavom ili preporučeno putem pošte, Naručitelju jamstvo za uredno ispunjenje ugovora s produženim rokom valjanosti za razdoblje produženja roka završetka usluge, te je dostava tog jamstva uvjet za sklapanje dodatka ovog Ugovora. Ako Izvršitelj novo jamstvo ne dostavi u roku koji mu odredi Naručitelj osobnom dostavom ili poštanskom pošiljkom, ili ako ne potpiše dodatak ovog Ugovora u tekstu kojega mu dostavi Naručitelj osobnom dostavom ili poštanskom pošiljkom i u roku određenom od strane Naručitelja prilikom dostave teksta dodatka ovog Ugovora, Naručitelj ima pravo jednostrano raskinuti ovaj Ugovor, s tim da je prije toga obvezan dati Izvršitelju naknadni primjereni rok za ispunjenje predmetnih obveza.

(4) Rok se može produžiti i uslijed zahtjeva za privremenim prekidom usluga od strane Naručitelja.

(5) Izvršitelj je u obvezi zahtjev za produženje roka podnijeti Naručitelju u pisanom obliku najkasnije u roku od 8 dana od dana prestanka događaja zbog kojeg je bio spriječen izvršiti ugovorne obveze.

(6) Produženje roka po ovom Ugovoru dat će se u pisanom obliku Aneksom ovom Ugovoru.

**VI. MJESTO IZVRŠENJA UGOVORA**

**Članak 6.**

1. Mjesto izvršenja i isporuke usluge je na lokaciji izvođenja radova cjelovite obnove zgrade Fakulteta političkih znanosti u Ulici Ivana Lepušića 6 u Zagrebu.

**VII. UVJETI I POSTUPCI PLAĆANJA**

**Članak 7.**

1. Plaćanje izvršenih usluga će se vršiti po obavljenoj usluzi temeljem privremenih/okončane

situacija/e, doznakom na račun Izvršitelja, u roku od 45 (četrdesetpet) dana od dana zaprimanja elektroničkog računa.

1. Račun mora biti prihvaćen od naručitelja, a uz račun izvršitelj mora priložiti obostrano potpisani zapisnik/izvješće o izvršenoj usluzi koje treba sadržavati informacije o tijeku radova (radovi izvedeni tijekom određenog mjeseca u postotku, fotodokumentacija, i slično), sve sukladno projektnom zadatku i ponudi.
2. Iznos usluge utvrđuje se u postotku ugovorene cijene, razmjerno postotku situacije izvođača u odnosu na ukupno ugovorenu vrijednost radova prema ugovoru o građenju koji je predmet usluga nadzora radova. Pri konačnom obračunu do pune cijene usluge isplatit će se nakon predaje okončane situacije izvođača radova.
3. Plaćanje se vrši na račun Izvršitelja: (IBAN): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Predujam je isključen, kao i traženje sredstava osiguranja plaćanja.
5. Cijena je fiksna i nepromjenjiva i uključuje sve troškove Izvršitelja na izvršenju obveza ovog Ugovora za vrijeme trajanja Ugovora.

**VIII. ZAMJENA STRUČNJAKA**

**Članak 8.**

(1) U slučaju da se ispune objektivne okolnosti, Izvršitelj ima mogućnost u realizaciju projektnog zadatka uključiti dodatne stručnjake ili zamijeniti postojeće, o čemu mora pravovremeno obavijestiti Naručitelja, a najkasnije u roku od 8 dana od nastupanja potrebe za izmjenom.

(2) Temeljem zahtjeva Izvršitelja iz stavka (1) Naručitelj odobrava izmjenu i/ili nadopunu stručnjaka ukoliko isti zadovoljavaju kriterije stručnosti iz uvjeta provedenog postupka nabave.

(3) Naručitelj će odobriti zamjenu stručnjaka samo ako Izvršitelj dokaže da predloženi novi stručnjak posjeduje najmanje iste stručne kvalifikacije kao i stručnjak koji se mijenja, a koje su tražene u Dokumentaciji o nabavi provedenog postupka nabave. Ukoliko se traži zamjena stručnjaka čije je specifično iskustvo u postupku nabave bodovano u sklopu kriterija ekonomski najpovoljnije ponude, Izvršitelj treba dostaviti dokaze za novopredloženog stručnjaka kojima se dokazuje da novopredloženi stručnjak ostvaruje minimalno isti broj bodova kao stručnjak koji se mijenja. Dokazi se dostavljaju uz zahtjev za zamjenu stručnjaka.

**IX. UGOVORNA KAZNA**

**Članak 9.**

(1) Ako izvršitelj usluga svojom krivnjom ne izvrši usluge u ugovorenom roku Naručitelj zadržava pravo na potraživanje penala od strane izvršitelja u visini 1 % ukupne vrijednosti ugovorenoga iznosa za svaki dan zakašnjenja, s tim da ukupni iznos penala ne može prijeći 10% ukupno ugovorene vrijednosti.

(2) Ukoliko ugovorna kazna dostigne iznos maksimalnih penala Naručitelj ima pravo raskinuti ugovor bez štetnih posljedica, ili po vlastitom izboru, odrediti novi rok izvršenja usluga. Izvršitelj je obvezan u roku od 15 dana od primitka pisanog zahtjeva Naručitelja platiti ugovornu kaznu.

(3) Naplata ugovorne kazne neće osloboditi Izvršitelja obveze da ispuni svoje obveze i odgovornosti koje ima sukladno ovome Ugovoru.

(4) Ako ugovorna kazna dostigne maksimalan iznos, Naručitelj ima pravo odustati od usluge, raskinuti Ugovor i naplatiti jamstvo za uredno ispunjenje ugovora u punom iznosu.

(5) Naručitelj ima pravo zahtijevati ugovornu kaznu i kad njezin iznos premašuje visinu štete koju je pretrpio, a i kad nije pretrpio nikakvu štetu. Ako je šteta koju je Naručitelj pretrpio veća od maksimalnog iznosa ugovorne kazne, ima pravo zahtijevati razliku do potpune naknade štete.

**X. RASKID UGOVORA**

**Članak 10.**

(1) Naručitelj je obvezan raskinuti Ugovor o nabavi tijekom njegova trajanja ako:

a) je Ugovor značajno izmijenjen, što bi zahtijevalo novi postupak nabave;

b) je izvršitelj morao biti isključen iz postupka nabave zbog postojanja osnova za isključenje iz članka 10. stavka 1. Pravilnika provedbi postupaka nabave roba, usluga i radova za postupke obnove.

**XI. RJEŠAVANJE SPOROVA I ZAVRŠNE ODREDBE**

**Članak 11.**

1. Bilo koje rješavanje sporova koje se tiče ovog Ugovora, a ne može se drukčije riješiti, bit će podneseno pod jurisdikciju Trgovačkog suda u Zagrebu, primjenjujući nacionalno zakonodavstvo zemlje Naručitelja.
2. Ugovor je sastavljen u četiri istovjetna primjerka, od kojih svaka ugovorna strana zadržava po dva primjerka.
3. U znak suglasnosti s gore navedenim tekstom Ugovora ugovorne strane isti potpisuju.

*Prilozi:*

*PRILOG I – Ponudbeni list i Troškovnik*

*PRILOG II – Opis posla*

**PRILOG 4.: POPIS GLAVNIH USLUGA**

|  |  |  |  |  |
| --- | --- | --- | --- | --- |
| R.br. | Opis usluge | Vrijednost usluge (bez PDV-a) | Datum završetka usluge | Naziv i kontakt podaci druge ugovorne strane |
| 1. |  |  |  |  |
| 2. |  |  |  |  |
| 3. |  |  |  |  |

Naziv ponuditelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_\_2022.

 M.P.

PONUDITELJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ime i prezime, potpis osobe ovlaštene za zastupanje)

**PRILOG 5: IZJAVA O RASPOLAGANJU STRUČNJACIMA**

Naziv ponuditelja:

Izjavljujemo da ćemo na raspolaganju za izvršenje usluge imati sljedeće stručnjake:

|  |  |  |
| --- | --- | --- |
| R.br. | Pozicija stručnjaka | Ime i prezime stručnjaka |
| 1. |  |  |
| 2. |  |  |
| 3. |  |  |
| 4. |  |  |

U \_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_\_2022.

 M.P.

PONUDITELJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ime i prezime, potpis osobe ovlaštene za zastupanje)

**PRILOG 6.: IZJAVA O SPECIFIČNOM ISKUSTVU STRUČNJAKA**

**IZJAVA O SPECIFIČNOM ISKUSTVU STRUČNJAKA**

**Izjavljujemo da:**

**Stručnjak 1 – Nadzorni inženjer za građevinsko-obrtničke radove**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ime i prezime stručnjaka/

Posjeduje niže navedeno specifično iskustvo

|  |  |  |  |
| --- | --- | --- | --- |
| RB. | Naziv i opis projekta iz kojeg je vidljivo da zadovoljava kriterije specifičnog iskustva prema točki 5.8.1. Poziva na dostavu ponude (navod o financiranju, uključuje li projekt izgradnju i/ili rekonstrukciju i/ili sanaciju zgrade javne namjene) | Uloga stručnjaka u projektu | Naziv naručitelja i kontakt podaci (e-mail i/ili broj telefona) |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |

**Stručnjak 2 – Nadzorni inženjer za strojarske radove**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ime i prezime stručnjaka/

Posjeduje niže navedeno specifično iskustvo

|  |  |  |  |
| --- | --- | --- | --- |
| RB. | Naziv i opis projekta iz kojeg je vidljivo da zadovoljava kriterije specifičnog iskustva prema točki 5.8.1. Poziva na dostavu ponude (navod o financiranju, uključuje li projekt izgradnju i/ili rekonstrukciju i/ili sanaciju zgrade javne namjene) | Uloga stručnjaka u projektu | Naziv naručitelja i kontakt podaci (e-mail i/ili broj telefona) |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |

U \_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_\_2022.

 M.P.

PONUDITELJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ime i prezime, potpis osobe ovlaštene za zastupanje)

**Stručnjak 3 – Nadzorni inženjer za elektrotehničke radove**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ime i prezime stručnjaka/

Posjeduje niže navedeno specifično iskustvo

|  |  |  |  |
| --- | --- | --- | --- |
| RB. | Naziv i opis projekta iz kojeg je vidljivo da zadovoljava kriterije specifičnog iskustva prema točki 5.8.1. Poziva na dostavu ponude (navod o financiranju, uključuje li projekt izgradnju i/ili rekonstrukciju i/ili sanaciju zgrade javne namjene) | Uloga stručnjaka u projektu | Naziv naručitelja i kontakt podaci (e-mail i/ili broj telefona) |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |

U \_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_\_2022.

 M.P.

PONUDITELJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(ime i prezime, potpis osobe ovlaštene za zastupanje)

**PRILOG 7. IZJAVA O NEPOSTOJANJU OSNOVA ZA ISKLJUČENJE**

**IZJAVA O NEPOSTOJANJU OSNOVA ZA ISKLJUČENJE**

**Čl.5.k Uredbe Vijeća (EU) 2022/576**

**Temeljem članka 10. stavka 2. točka 8. Pravilnika o provedbi postupaka nabave roba, usluga i radova za postupke obnove (NN 126/2021)**

Ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (mjesto prebivališta i adresa stanovanja)

osobna iskaznica br.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izdana od \_\_\_\_\_\_\_\_\_\_\_\_\_\_\_\_\_\_\_

u svojstvu osobe po zakonu ovlaštene za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

pod materijalnom i kaznenom odgovornošću izjavljujem da gospodarski subjekt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nije u nekoj od situacija opisanim u čl.5.k  UREDBE VIJEĆA (EU) o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini, (EU)2022/576 od 8.4.2022. (<http://www.javnanabava.hr/default.aspx?id=7250>), vezano uz proširenje gospodarskih sankcija EU prema Rusiji.

 Za gospodarski subjekt:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navesti ime prezime te potpis osobe po zakonu ovlaštene za zastupanje gospodarskog subjekta)

Datum: \_\_\_\_\_\_\_\_\_\_\_\_\_\_\_ 2022.

Izjava treba biti pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

*Izjavu potpisuje osoba po zakonu ovlaštena za zastupanje gospodarskog subjekta (ako je ovlaštena za pojedinačno i samostalno zastupanje gospodarskog subjekta) ili osobe po zakonu ovlaštene za zastupanje gospodarskog subjekta (ako su dvije osobe ovlaštena za zajedničko odnosno skupno zastupanje).*

*Svi gospodarski subjekti koji sudjeluju u postupku nabave (ponuditelj, članovi zajednice ponuditelja, podugovaratelj, gospodarski subjekti na koje se ponuditelj oslanja) dužni su dostaviti ovu izjavu.*